text:
ZIMENE ZACHITIKA M’CHAKA CHAPITACHI
Malipoti Apadera a Zochitika M’mayiko Osiyanasiyana
Ankagawira Anzawo Zimene Achita Dawunilodi
Ku Cuba, ndi anthu ochepa chabe amene amagwiritsa ntchito Intaneti. Makampani ena a mafoni anatsegula mashopu oti anthu azitha kugwiritsira ntchito Intaneti koma pa mtengo wokwera. Pofuna kuti abale azipindula ndi webusaiti ya jw.org, ofesi ya nthambi ya dzikolo inakonza zoti wofalitsa mmodzi azipanga dawunilodi zinthu zosiyanasiyana pa webusaitiyi kenako azigawira ena mumpingo. Zimenezi zikuthandiza kwabasi.
Anaona Kuti Nyumba ya Ufumu Ndi Yofunika Kuposa Foni
Ku Republic of Georgia kuli kamtsikana kena kazaka 10 dzina lake Teona, ndi ka mchemwali kake ka zaka 8 dzina lake Tamuna. Tiatsikanati tinkafuna kugula foni. Ndiyeno agogo awo omwe anapuma pantchito, anakonza zoti mwezi uliwonse aziwapatsa ndalama, koma mwadzidzidzi agogowo anamwalira. Achibale anakonza zoti ndalama zomaliza zimene agogowo anafunika kulandira ziperekedwe kwa tiatsikana tija kuti tikagule foni. Koma ntchito yomanga Nyumba ya Ufumu ya mumpingo wawo inali itatsala pang’ono kuyamba. Iwo ataganizira nkhaniyi analemba kalata kumpingo ndipo anati: “Paja kwangotsala milungu iwiri kuti ntchito yomanga Nyumba ya Ufumu iyambe. Agogo athu aja ankafunitsitsa kuthandiza nawo pa ntchitoyi. Ndiye m’malo mogula foni, taganiza zoti tipereke ndalama zonse zimene anatipatsa kuti zithandize pa ntchitoyi. Chonde timangireni Nyumba ya Ufumu yabwino.”
Kabaibulo ka Chitetamu
Pa January 17, 2014, mumzinda wa Dili ku Timor-Leste, M’bale Geoffrey Jackson wa M’bungwe Lolamulira anatulutsa Baibulo la Dziko Latsopano Lomasulira Malemba Achigiriki Achikhristu m’Chitetamu. Chilankhulochi chimalankhulidwa kwambiri m’dzikolo. Kale Mabaibulo a m’chilankhulochi ankasindikizidwa ndi tchalitchi cha Katolika ndipo ankakana kuwagulitsa kwa a Mboni za Yehova kapena wina aliyense amene akuphunzira ndi a Mboni. Baibulo lawolo linamasulira zinthu zambiri molakwika, anachotsamo zinthu zina, linali ndi mawu ovuta ndiponso mawu ena analembedwa molakwika. Baibulo la m’Chitetamu litatulutsidwa, mmishonale wina dzina lake Darren yemwe amakhala ku Timor-Leste anati: “Anthu ambiri akulikonda Baibuloli chifukwa linamasuliridwa molondola moti anthuwo akufuna Baibulo lawolawo. Lili ndi zilembo zikuluzikulu choncho ndi losavuta kuwerenga makamaka kwa anthu amene alibe magetsi. Panopa anthu ambiri ayamba kuphunzira Baibulo.”
“Yehova Amaona Kuti Ndine Wofunika”
Mu January 2014, ntchito yomasulira mabuku m’Chiromane inafika pachimake ku Macedonia. Tikutero chifukwa panakhazikitsidwa gulu lachikhalire la abale oti azimasulira mabuku. Ndipo panakonzedwanso kuti mabuku azimasuliridwanso m’zilembo za Chisiriliki. Zimenezi n’zothandiza kwambiri chifukwa mabuku ambiri a anthu olankhula Chiromane amalembedwa m’zilembo zimenezi.
Anthu ambiri olankhula Chiromane akusangalala chifukwa gulu lathu likusindikiza mabuku m’chilankhulo chawo. Mlongo wina anati: “Ndakhala ndikuganiza kuti anthu amaona kuti ndine wosafunika chifukwa ndimalankhula Chiromane. Koma ndikusangalala kwambiri kuona kuti Yehova amaona kuti ndine wofunika ndipo wandipatsa mabuku a m’chilankhulo changa. Zimenezi zandithandiza kuti ndimuyandikire kwambiri.”
“Ndikusangalala kudziwa kuti Yehova amaona kuti ndine wofunika ndipo wandipatsa mabuku a m’chilankhulo changa”
Nthambi ya ku United States Ikuyang’aniranso Mayiko Ena
Pa February 1, 2014, nthambi ya ku United States inayamba kuyang’anira ntchito yolalikira ku Jamaica ndi ku Cayman Islands. Tsopano nthambiyi iziyang’anira ntchito ya ofalitsa oposa 1.2 miliyoni a m’madera 50 adziko la United States, Bahamas, Bermuda, Virgin Islands, Puerto Rico ndiponso zilumba zotchedwa Turks and Caicos.
Apainiya a ku Japan
Abale ndi alongo ambiri ku Japan akuwonjezera zochita pa ntchito yolalikira. Zimenezi zachititsa kuti chiwerengero cha apainiya chiwonjezeke. Dzikoli lili pa nambala 4 pa mayiko omwe ali ndi apainiya ambiri. Pamene chaka cha utumiki cha 2014 chinkayamba, anthu 2,646 anayamba upainiya zimene zinawonjezera chiwerengero cha apainiya kufika pa 65,668. M’mwezi wa March 2014, hafu ya ofalitsa inachita nawo upainiya.


c: text/html

text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Sri Lanka
Watch Tower Bible and Tract Society of Lanka
711 Station Road
WATTALA 11300
SRI LANKA
+94 11-2930-444
Kuona Malo
Lolemba mpaka Lachisanu
8:00 a.m. mpaka 11:15 a.m. ndi 1:00 p.m. mpaka 4:00 p.m.
Nthawi yonse: Mphindi 45
Zimene Timachita
Timamasulira mabuku ofotokoza nkhani za m’Baibulo m’Chisinihala. Timajambulanso zinthu zina zomvetsera m’Chisinihala.

robotstxt: allowed

filter: keep


text:
Nkhani 22: Yosefe Aikidwa M’ndende
YOSEFE ali ndi zaka 17 zokha pamene akutengeredwa ku Igupto. Kumene’ko akugulitsidwa kwa Potifara. Potifara amagwirira ntchito mfumu ya Igupto, yochedwa Farao.
Yosefe akugwirira ntchito zolimba mbuyake. Potifara. Tsono posinkhuka Yosefe, Potifara akumuika kukhala woyang’anira wa banja lake lonse. Nanga, n’chifukwa ninji, Yosefe ali m’ndende muno? N’chifukwa cha mkazi wa Potifara.
Yosefe akukhala mnyamata wokongola, ndipo mkazi wa Potifara akufuna kugona naye. Koma Yosefe akudziwa izi kukhala zoipa, ndipo sangazichite. Mkazi’yo akupsya mtima kwambiri. Chotero pofika mwamuna wake akum’namiza kuti: ‘Yosefe woipa uja anandinyenga kuti agone nane!’ Iye akukhulupirira mkazi wake, ndipo wam’psyera mtima kwambiri Yosefe. Chotero akum’chititsa kumangidwa.
Wosunga ndende posapita nthawi akuona kuti iye ndi munthu wabwino. Chotero akumuika pa uyang’aniro wa akaidi ena onse. Kenako Farao akukwiyira woperekera zakumwa ndi wophika yemwe, nawaika mu ndende. Usiku wina yense wa iwo akulota loto lapadera, koma sakudziwa tanthauzo la maloto ao. M’mawa mwake Yosefe akuti: ‘Ndiuzeni maloto anu.’ Atamuuza, mwa chithandizo cha Mulungu, iye akulongosola tanthauzo la maloto ao.
Woperekera zakumwa’yo, anauzidwa kuti: ‘M’masiku atatu udzamasulidwa, nudzakhala woperekera zakumwa wa Farao kachiwiri’nso.’ Yosefe akuti’nso: ‘Utatuluka, kauze Farao za ine, ndi kundithandiza kutuluka muno.’ Koma kwa wophika’yo, akuti: ‘M’masiku atatu Faro adzakudula mutu.’
M’masiku atatu zinachitika’di. Farao anadula mutu wa wophika. Koma, woperekera zakumwa’yo akumasulidwa nayamba kutumikira’nso mfumu. Koma akuiwala za Yosefe! Sakuuza Farao za iye ndipo Yosefe akukhalabe m’ndende.
Mafunso
- Kodi Yosefe ali ndi zaka zingati pamene akupita naye ku Igupto ndipo n’chiyani chikuchitika pamene akufika kumeneko?
- Kodi chachitika n’chiyani kuti Yosefe aikidwe m’ndende?
- Kodi Yosefe akupatsidwa udindo wanji m’ndendemo?
- Ali m’ndende, kodi Yosefe akuchitira chiyani woperekera zakumwa ndi wophika wa Farao?
- Kodi chikuchitika n’chiyani woperekera zakumwayo atatuluka m’ndende?
Mafunso ena
- Ŵerengani Genesis 39:1-23.
Popeza kunalibe lamulo la Mulungu lolembedwa loletsa chigololo mu nthaŵi ya Yosefe, n’chiyani chinamuchititsa kuthaŵa mkazi wa Potifara? (Gen. 2:24; 20:3; 39:9)
- Ŵerengani Genesis 40:1-23.
Fotokozani mwachidule maloto amene woperekera zakumwa analota ndi tanthauzo lake limene Yehova anapatsa Yosefe? (Gen. 40:9-13)
Kodi wophika analota chiyani, ndipo kodi zinatanthauza chiyani? (Gen. 40:16-19)
Kodi gulu la kapolo wokhulupirika ndi wanzeru masiku ano latsatira bwanji mtima wa Yosefe? (Gen. 40:8; Sal. 36:9; Miy. 16:18; Yoh. 17:17; Mac. 17:2, 3)
Kodi lemba la Genesis 40:20 limatithandiza bwanji kudziŵa mmene Akristu ayenera kuonera mapwando okondwerera tsiku lobadwa? (Mlal. 7:1; Marko 6:21-28)
Onaninso
Khadi la M’Baibulo Lonena za Potifara
Koperani khadi la munthu wotchulidwa m’Baibuloli kuti mudziwe za Potifara, yemwe anali bwana wa Yosefe ku Iguputo.


text:
NOVEMBER 21, 2014
UKRAINE
A Mboni za Yehova Akuthandiza Anthu Ambiri Amene Akusowa Pokhala ku Ukraine
LVIV, Ukraine—A Mboni za Yehova akupitiriza kuthandiza a Mboni anzawo omwe akusowa pokhala chifukwa cha nkhondo imene yavuta kum’mawa kwa dziko la Ukraine.
A Mboni pafupifupi 7,500 anathawa m’madera amene kukuchitika nkhondo. Ndipo ofesi ya Mboni za Yehova ku Lviv inakhazikitsa makomiti 7 omwe akusamalira anthu pafupifupi 4,000 mwa a Mboni amenewa. Pamene a Mboni pafupifupi 3,500 akukhala m’nyumba za achibale awo komanso a Mboni anzawo a ku Ukraine ndi ku Russia. Makomiti ena 6 akusamalira a Mboni oposa 17,500 amene akukhalabe kumene kukuchitika nkhondo.
Ofesi ya Mboni za Yehova ku Lviv inanena kuti a Mboni za Yehova 6 anaphedwa ndi mabomba chiyambireni nkhondoyi. Pa June 17, 2014, wa Mboni mmodzi wa ku Kramatorsk anaphedwa ndi bomba limene linaphulika pafupi ndi galimoto yake. Mabomba anaphanso a Mboni 5 omwe ankakhala m’mizinda yotchedwa Donetsk, Sloviansk, Rozkishne, ndi Luhansk.
Ofesi ya Mboni za Yehova ya ku Lviv ikugwira ntchito yomanganso malo olambiriramo a Mboni za Yehova komanso nyumba zawo.
Lankhulani ndi:
Kuchokera M’mayiko Ena: J. R. Brown, Office of Public Information, tel. +1 718 560 5000
Ukraine: Vasyl Kobel, tel. +38 032 240 9323


text:
M’bale Watsopano M’Bungwe Lolamulira
Tsiku Lachitatu m’mawa pa September 5, 2012, analengeza ku banja la Beteli ku United States ndi ku Canada kuti pali m’bale watsopano m’Bungwe Lolamulira la Mboni za Yehova. M’bale Mark Sanderson anayamba kutumikira m’bungweli pa September 1, 2012.
M’bale Sanderson analeredwa ndi makolo a Mboni za Yehova mumzinda wa San Diego ku California m’dziko la United States. Iye anabatizidwa pa February 9, 1975 ndipo anayamba kuchita upainiya kudera la Saskatchewan m’dziko la Canada pa September 1, 1983. Mu December 1990, anamaliza maphunziro a Sukulu Yophunzitsa Utumiki (yomwe panopa ikuchedwa Sukulu Yophunzitsa Baibulo ya Abale Osakwatira) ku United States. M’bale Sanderson anaikidwa kukhala mpainiya wapadera pachilumba cha Newfoundland m’dziko la Canada mu April 1991. Kenako anadzakhala woyang’anira dera wogwirizira. Ndiyeno mu February 1997, anaitanidwa kuti azikatumikira ku Beteli ya ku Canada. Mu November 2000, anaitanidwa kuti azikatumikira ku nthambi ya ku United States. Kumeneko ankagwira ntchito mu Dipatimenti Yoyang’anira Zachipatala ndipo kenako anayamba kugwira ntchito mu Dipatimenti ya Utumiki.
Mu September 2008, M’bale Sanderson analowa Sukulu ya Abale a M’komiti ya Nthambi. Kenako anatumizidwa kukatumikira m’Komiti ya Nthambi ku Philippines. Mu September 2010, anauzidwa kuti abwerere ku United States kuti azikathandizira m’Komiti ya Utumiki ya Bungwe Lolamulira.


text:
Kuthandiza Ena
Kuthandiza Anthu Othawa Kwawo Omwe Ali ku Central Europe
Anthu othawa kwawo amafunikanso kuwalimbikitsa osati kungowapatsa chakudya ndi malo okhala basi. A Mboni ongodzipereka akulimbikitsa anthu ndi uthenga wa m’Baibulo komanso kuwathandiza kukhala ndi chiyembekezo.
A Mboni za Yehova Anagwira Ntchito Yosesa Mumzinda wa Rostov-on-Don
Akuluakulu a mumzinda wa Rostov-on-Don ku Russia, analemba kalata yoyamikira a Mboni za Yehova chifukwa chogwira nawo ntchito yosesa mumzindawo.
A Mboni Anathandiza Ana Ena ku Thailand Kuti Zinthu Ziziwayendera Bwino Kusukulu
A Mboni za Yehova ku Thailand anagwira ntchito yapadera yothandiza ana a sukulu kuti zinthu ziziwayendera bwino kusukulu. Kodi akuluakulu a m’sukuluzi, aphunzitsi komanso makolo ananena zotani?
A Mboni za Yehova a ku Hungary Anayamikiridwa Chifukwa Chothandiza Kuti Madzi Asasefukire
Mtsinje wa Danube unadzaza kwambiri ndipo kanali koyamba kuti udzaze choncho. A Mboni za Yehova anagwira nawo ntchito yoteteza kuti mtsinjewu usasefukire yomwe inakonzedwa ndi akuluakulu a m’dzikolo.
Wozimitsa Moto Yemwe Anali Patchuthi Anapulumutsa Anthu
A Serge Gerardin omwe ndi a Mboni za Yehova ndipo amagwira ntchito yozimitsa moto ku France, anathandiza mwachangu pa ngozi ndipo anapulumutsa anthu.
A Mboni za Yehova Analandira Ulemu Chifukwa Chothandiza Akaidi
A Mboni za Yehova anagwira ntchito yofunika kwambiri yothandiza akaidi m’dziko la Australia kumalo ena aakulu kwambiri osungirako anthu olowa m’dzikolo mopanda chilolezo. Kodi ntchito yake mukuidziwa?
Webusaiti ya JW.ORG Ikuthandiza Anthu Kwambiri
Anthu osiyanasiyana akunena mmene malangizo ochokera m’Baibulo opezeka pa jw.org akuwathandizira.
A Mboni za Yehova Amaphunzitsa Makolo ndi Ana Mmene Angapewere Anthu Ogwiririra Ana
Kwa zaka zambiri, a Mboni za Yehova akhala akulemba komanso kufalitsa nkhani zimene zimathandiza kuti aliyense azisangalala m’banja.
Kuthana ndi Tsankho Pogwiritsa Ntchito Baibulo
A Mboni za Yehova amakhulupirira zoti Mulungu amaona kuti mitundu yonse ya anthu ndi yofanana.
Chikhulupiriro Chinathandiza Kwambiri Anthu Omwe Anakhudzidwa ndi Mvula Yamkuntho ku Philippines
Anthu opulumuka akufotokoza zimene zinachitika pa nthawi ya mvula yamkuntho ya Haiyan.
Madzi Osefukira ku Alberta
Kodi a Mboni za Yehova anathandiza bwanji anthu amene anakhudzidwa ndi madzi osefukira m’dera la Alberta ku Canada?
Zinthu Zinayamba Kuyenda Bwino
Donald, yemwe anali mkaidi, akufotokoza mmene kuphunzira Baibulo kwamuthandizira kuti adziwe Mulungu, kwasinthira moyo wake komanso mmene kwamuthandizira kuti akhale mwamuna wabwino.
Bukhu la Nkhani za Baibulo Layamba Kugwiritsidwa Ntchito Kusukulu
Bukhu Langa la Nkhani za Baibulo la m’Chipangasinani, limene likufalitsidwa ndi a Mboni za Yehova, likuthandiza ana a sukulu ambirimbiri ku Philippines. Zimenezi zikuchitika motani?
Munthu Wina Anapulumutsidwa Akufuna Kudzipha Pansanja ya Sky Tower
Bambo wa zaka 80 yemwe ndi wa Mboni za Yehova anathandiza munthu wina yemwe ankafuna kudumpha pansanja ya Sky Tower ku Auckland m’dziko la New Zealand.
A Mboni za Yehova Analandira Satifiketi Yaulemu Chifukwa Choteteza Chilengedwe
Fakitale ya Mboni za Yehova yosindikiza mabuku ku Mexico yakhala ikulandira satifiketi yaulemu kwa zaka 7 zotsatizana chifukwa choteteza chilengedwe.
Anthu Akuthandizidwa Kusintha Moyo Wawo: Mkaidi Anasintha
Ku Spain, a Mboni za Yehova akuphunzira Baibulo ndi akaidi pafupifupi 600. Werengani nkhaniyi kuti muone mmene zimenezi zinathandizira mkaidi kusintha moyo wake.
Pa Nthawi ya Tsoka, Timathandizana Chifukwa cha Chikondi
M’mayiko ambirimbiri, a Mboni za Yehova amathandiza anthu amene ali m’mavuto.
Anapulumutsidwa Akufuna Kudzipha
Nkhani zenizeni zochitika m’mayiko osiyanasiyana padziko lapansili zosonyeza mmene anthu ena anathandizidwira kuti asadziphe.
“Ndinu Anthu Achitsanzo Chabwino Kwambiri”
Madzi osefukira pamodzi ndi matope atawononga mzinda wa Saponara ku Italy, gulu la anthu ongodzipereka linagwira ntchito mwakhama yokonza zinthu zimene zinawonongeka.
Anthu Ambiri Aphunzira Kuwerenga ndi Kulemba
Werengani zimene anthu ochokera m’mayiko osiyanasiyana ananena zokhudza mmene sukulu yophunzitsa kuwerenga ndi kulemba ya a Mboni za Yehova yawathandizira.
A Mboni za Yehova Akuthandiza Anthu a Kundende ndi Mawu a Mulungu
Kodi a Mboni za Yehova akuchita zotani pofuna kuthandiza anthu amene ali m’ndende?


text:
Kodi Tsankho Lidzatha Liti?
ZAKA 50 zapitazo, pa August 28, 1963, munthu wina wa ku America womenyera ufulu wa anthu, dzina lake Martin Luther King, Jr, ananena kuti: “Ndili ndi masomphenya.” Mawu amenewa ndi otchuka kwambiri padziko lonse. Martin Luther King ananena mawu amenewa pofotokoza masomphenya kapena chiyembekezo chimene anali nacho kuti tsiku lina anthu onse adzakhala m’dziko lopanda tsankho. Ngakhale kuti iye ankalankhula mawu amenewa kwa anthu ochepa a ku United States, koma anthu m’mayiko osiyanasiyana amalakalaka ataona zimene Martin Luther ananena zikuchitika padziko lonse.
Patatha miyezi itatu, Martin Luther atanena mawu amenewa, pa November 20, 1963, mayiko oposa 100, anasaina pangano lothetsa tsankho komanso kusalana padziko lonse. (United Nations Declaration on the Elimination of All Forms of Racial Discrimination) Kuyambira nthawi imeneyo, mayiko osiyanasiyana akhala akusainirana mapangano osiyanasiyana pa nkhani imeneyi. Komabe, funso n’lakuti kodi mapangano amenewa athandiza kuthetsa tsankho?
Pa March 21, 2012, a Ban Ki-moon, omwe ndi mkulu wa bungwe la United Nations, ananena kuti: “Tili ndi zinthu zambiri zimene zingatithandize kupewa ndiponso kuthetsa tsankho, kusalana, kuchitira nkhanza anthu a kumayiko ena komanso mavuto ena okhudza tsankho. Komabe, anthu mamiliyoni ambiri akupitirizabe kuvutika chifukwa cha tsankho.”
N’zoona kuti mayiko ena ayesetsa kulimbana ndi khalidwe la tsankho komanso kusalana, koma funso ndi lakuti: Kodi mayikowa athetsadi tsankho m’mitima ya anthu kapena angouza anthu kuti asamachite tsankho? Ena amanena kuti zimene mayikowa achita zangothandiza anthu kupewa kusalana koma sizinathetseretu tsankho. N’chifukwa chiyani zili choncho? N’chifukwa choti sizivuta kudziwa kapena kulanga munthu amene akusala anthu ena pomwe tsankho ndi lovuta chifukwa limayambira mumtima.
Choncho, kuthetsa tsankho si nkhani yongothetsa kusalana koma tifunika kusintha maganizo olakwika, odana ndi anthu amtundu wina kapena gulu linalake. Koma kodi zimenezi n’zotheka? Kodi zingatheke bwanji? Tiyeni tione zitsanzo za anthu omwe anakwanitsa kuthana ndi khalidwe la tsankho. Zitsanzozi zitithandiza kuona kuti n’zotheka kuthana ndi tsankho komanso zitithandiza kudziwa chimene chinawathandiza.
BAIBULO LINAWATHANDIZA KUTHETSA TSANKHO
Linda: Ndinabadwira ku South Africa. Poyamba ndinkaona kuti munthu aliyense yemwe si mzungu ndi wotsika, wosaphunzira, wosadalirika ndipo ndinkangomuona kuti ndi wantchito wa azungu basi. Ndinali watsankho loopsa ndipo sindinkaona kuti ndi zolakwika. Koma nditayamba kuphunzira Baibulo ndinayamba kusintha maganizo amenewo. Ndinaphunzira kuti, “Mulungu alibe tsankho” komanso kuti chofunika kwambiri ndi zimene zili mumtima mwa munthu osati kaonekedwe ka khungu kapena chilankhulo chake. (Machitidwe 10:34, 35; Miyambo 17:3) Lemba la Afilipi 2:3, linandithandiza kuona kuti ndikhoza kuthana ndi tsankho ngati nditayamba kuona kuti ena ndi ondiposa. Mfundo za m’Baibulo ngati zimenezi zandithandiza kuti ndizikonda anthu onse ngakhale osiyana nawo khungu. Panopa ndimaona kuti ndinamasuka ku ukapolo wa tsankho.
Michael: Ndinakulira m’dera limene munkakhala azungu ambiri a ku Australia, ndipo ndinkadana kwambiri ndi anthu a ku Asia makamaka matchaina. Ndinkati ndikamayendetsa galimoto, n’kuona munthu wooneka kuti ndi wa ku Asia, ndinkatsitsa galasi la galimoto n’kunena mawu achipongwe ngati akuti: “Muzipita kwanu matchaina inu!” Koma kuphunzira Baibulo kunandithandiza kuyamba kuona anthu mmene Yehova amawaonera. Ndinaphunzira kuti Mulungu amakonda aliyense mosaganizira kumene akuchokera kapena mmene akuonekera. Mfundo imeneyi inandikhudza kwambiri moti nanenso ndinayamba kukonda aliyense. Munthu umasangalala kwambiri ukasiya tsankho. Panopa ndimasangalala kucheza ndi anthu ochokera m’mayiko onse komanso a zikhalidwe zosiyanasiyana.
Sandra: Mayi anga anali ochokera ku Umunede, m’chigawo cha Delta, ku Nigeria. Koma bambo anga anachokera m’chigawo cha Edo ndipo amalankhula Chiesani. Chifukwa cha kusiyana kumeneku, anthu a kwawo kwa bambo anga ankasala kwambiri mayi anga mpaka pamene anamwalira. Chifukwa cha zimenezi, ndinalumbira kuti sindidzalankhulanso ndi aliyense wolankhula Chiesani kapena kukwatiwa ndi aliyense wochokera m’chigawo cha Edo. Koma ndinasintha maganizo nditayamba kuphunzira Baibulo. Popeza Baibulo limanena kuti Mulungu alibe tsankho ndipo amalandira munthu aliyense yemwe amamuopa, ndinadzifunsa kuti, ‘Ineyo ndi ndani kuti ndizidana ndi anthu chifukwa cha mtundu kapena chilankhulo chawo?’ Kenako ndinayambiranso kucheza ndi anthu akwawo kwa bambo anga. Panopa ndine wosangalala komanso ndili ndi mtendere wamumtima chifukwa ndimatsatira zimene Baibulo limanena. Baibulo landithandizanso kuti ndizicheza ndi aliyense mosayang’ana mtundu, chilankhulo kapena dziko limene akuchokera. Ndipo chosangalatsa kwambiri n’chakuti, mwamuna wanga amachokera m’chigawo cha Edo ndipo amalankhula Chiesani.
Koma n’chifukwa chiyani Baibulo lathandiza anthu amenewa kuthetsa mtima wa tsankho? Chifukwa chakuti Baibulo ndi Mawu a Mulungu. Lili ndi mphamvu zothandiza munthu kusintha mmene amaganizira komanso mmene amaonera anthu ena. Koma Baibulo limanenanso zina zimene zingathandize kuthetseratu tsankho.
UFUMU WA MULUNGU UDZATHETSERATU TSANKHO
Ngakhale kuti Baibulo limathandiza munthu kupewa komanso kuthetsa tsankho, palinso zinthu ziwiri zimene ziyenera kuchotsedwa kuti tsankho litheretu. Choyamba ndi uchimo umene tinabadwa nawo. Baibulo limanena momveka bwino kuti: “Palibe munthu amene sachimwa.” (1 Mafumu 8:46) Choncho, ngakhale titayesetsa bwanji kuthana ndi tsankho, timakumanabe ndi vuto limene mtumwi Paulo anakumana nalo. Iye ananena kuti: “Pamene ndikufuna kuchita chinthu chabwino, choipa chimakhala chili ndi ine.” (Aroma 7:21) Chifukwa chakuti tinabadwa ochimwa, nthawi zina tikhoza kukhala ndi “maganizo oipa” omwe angachititse kuti tizichita zinthu mwatsankho.—Maliko 7:21.
Chachiwiri ndi Satana Mdyerekezi. Pofotokoza za iye, Baibulo limati Satana ndi “wopha anthu” komanso kuti ndi “amene akusocheretsa dziko lonse lapansi kumene kuli anthu.” (Yohane 8:44; Chivumbulutso 12:9) N’chifukwa chake tsankho lili paliponse ndipo anthu akulephera kulithetsa. N’chifukwa chakenso anthu akulephera kuthetsa kusalana, kudana ndi anthu a zipembedzo zina, kuphana chifukwa chosiyana mtundu komanso makhalidwe ena amene amabwera chifukwa cha tsankho.
Choncho, kuti tsankho litheretu, m’pofunika kuthetsa uchimo komanso kumuwonongeratu Satana Mdyerekezi. Baibulo limasonyeza kuti Ufumu wa Mulungu udzachita zimenezi.
Yesu Khristu anaphunzitsa ophunzira ake kupemphera kwa Mulungu kuti: “Ufumu wanu ubwere. Chifuniro chanu chichitike, monga kumwamba, chimodzimodzinso pansi pano.” (Mateyu 6:10) Ufumu wa Mulungu udzathetsa zinthu zonse zopanda chilungamo kuphatikizapo kusalana komanso tsankho.
Ufumu wa Mulungu ukadzayamba kulamulira padziko lapansi, Satana ‘adzamangidwa’ n’cholinga choti “asasocheretsenso mitundu ya anthu.” (Chivumbulutso 20:2, 3) Kenako kudzabwera “dziko lapansi latsopano” mmene “mudzakhala chilungamo.” *—2 Petulo 3:13.
Anthu amene adzakhale m’dziko latsopano limenelo adzathandizidwa kuti akhale angwiro komanso opanda uchimo. (Aroma 8:21) Monga nzika za Ufumu umenewu, ‘sadzavulazana kapena kuwonongana’ chifukwa “dziko lapansi lidzadzaza ndi anthu odziwa Yehova.” (Yesaya 11:9) Pa nthawi imeneyo anthu onse adzaphunzira zimene Yehova amafuna ndipo aliyense azidzachita zinthu potengera makhalidwe a Yehova. Zimenezi zidzachititsa kuti tsankho litheretu chifukwa “Mulungu alibe tsankho.”—Aroma 2:11.
^ ndime 17 Kuti mudziwe zambiri za Ufumu wa Mulungu komanso zimene udzachite, onani mutu 3, 8 ndi 9 m’buku lakuti, Kodi Baibulo Limaphunzitsa Chiyani Kwenikweni? lofalitsidwa ndi Mboni za Yehova.
Onaninso
Kodi Zidzatheka Bwanji Kuti Padziko Lonse Lapansi Padzakhale Mtendere?
Werengani nkhaniyi kuti mudziwe zimene Mulungu walonjeza zoti Ufumu wake udzabweretsa mtendere padziko lapansili.
Kodi Baibulo Limati Chiyani pa Nkhani ya Kusankhana Mitundu?
Kodi anthu a mitundu yonse ndi ofanana? Kodi kusankhana mitundu kudzatha?


text:
AUGUST 9, 2016
ARMENIA
Gulu Loyamba la Mboni za Yehova ku Armenia Lamaliza Kugwira Ntchito Zimene Linapatsidwa Litakana Kulowa Usilikali
Gulu loyamba la achinyamata a Mboni za Yehova limene linavomerezedwa kugwira ntchito zina m’malo mwa usilikali, layesetsa kugwira ntchitozo mokhulupirika ndiponso mwakhama. Pasanabwere gulu limeneli, panali gulu linanso la achinyamata a Mboni limene linakana usilikali ndipo linalamulidwa kuti likakhale kundende. Ndiyeno mu 2013, dziko la Armenia linakonzanso malamulo ake ndipo linayamba kuvomereza anthu amene akana kulowa usilikali kuti azipatsidwa ntchito zina. Panopa, a Mboni oposa 200 avomerezedwa kuti angathe kugwira ntchito zina m’malo mwa usilikali. Pofika mu June 2016, a Mboni okwana 16 anali atamaliza kugwira ntchito zimene anapatsidwa.
Dongosolo Loti Anthu Amene Akana Kulowa Usilikali Azipatsidwa Ntchito Zina Likuyenda Bwino
Achinyamata a Mboni oyambirira omwe amaliza kugwira ntchito zina m’malo mwa usilikali, poyamba anawatsekera m’ndende chifukwa chokana kulowa usilikaliwo. Lamulo latsopano lovomereza kugwira ntchito zina litakhazikitsidwa, achinyamatawo anauzidwa kuti akagwire ntchito zinazo. Pofika mu January 2014, iwo anali atayamba kugwira ntchito monga kudzala kapinga ndi maluwa, kusesa m’misewu, kuthandizira ogwira ntchito m’zipatala ndi ntchito zina.
Achinyamata amene amaliza kugwira ntchitowo, akuthokoza boma chifukwa chowalola kugwira ntchito zimene zapindulitsadi anthu, monga kusamalira ovutika komanso kukongoletsa malo osiyanasiyana. Chifukwa cha dongosolo limeneli, achinyamata amene amaliza ntchito zimene apatsidwa amakhala anthu odalirika m’madera awo ndipo amakhala ndi mbiri yabwino.
Davit Arakelyan yemwe ali ndi zaka 22, anamaliza kugwira ntchito yomwe anapatsidwa yothandizira ma nesi osamalira okalamba. Iye anati: “Ntchitoyi yandithandiza kukhala munthu wopanda chibwana, wodalirika komanso wakhama. Ndikusangalala kuti ndinagwira ntchito imene ndinapatsidwa ndi boma ndipo ndinathandiza anthu. Anthu amene ndinkagwira nawo ntchito kumaloko kuphatikizaponso anthu ena a m’deralo, anayamikira ntchito yomwe tinagwira.” Mikhayil Manasyan, yemwenso ali ndi zaka 22 ndipo anapatsidwa ntchito ku unduna woona zinthu zogwa mwadzidzidzi, ananena kuti: “Kugwira ntchito ndi undunawu kwandithandiza kuti ndiphunzire luso latsopano limene ndikhoza kumaligwiritsa ntchito kuti ndizipeza zofunika pa moyo wanga. Ndikusangalala kuti ndagwira ntchito imene ndinapatsidwa ndi boma yomwenso sikutsutsana ndi zomwe ndimakhulupirira.”
Kodi Zimene Lachita Dziko la Armenia Zithandizanso Mayiko Ena Kuti Azipereka Ntchito Zina Kwa Anthu Omwe Akana Usilikali?
Posachedwapa, dziko la Armenia lachitapo kanthu pokonzanso malamulo ake n’cholinga chakuti malamulowo azipereka ufulu kwa anthu omwe akana usilikali. Gawo 41 ndime 3 la malamulo atsopanowo, omwe anayamba kugwira ntchito mu December 2015, limati: “Aliyense amene ndi nzika ya dziko lino ndipo sakufuna kugwira ntchito ya usilikali chifukwa cha chipembedzo chake kapena zimene amakhulupirira, azipatsidwa ufulu wogwira ntchito zina.” Komiti Yoona za Malamulo ya Bungwe la Mayiko a ku Ulaya inayamikira dziko la Armenia chifukwa chochita zimenezi ndipo inati “imeneyi ndi njira yabwino yotetezera chigamulo chomwe chinaperekedwa pa mlandu wa pakati pa a Bayatyan ndi Dziko la Armenia.” *
Zimene dziko la Armenia lachita pokhazikitsa dongosolo loti amene sakufuna usilikali azigwira ntchito zina, n’zogwirizana ndi mfundo zimene mayiko ambiri amayendera. Dzikoli, lomwe poyamba linkapereka chilango kwa anthu amene akukana kulowa usilikali, panopo limalemekeza ufulu umene anthuwo ali nawo wotsatira zimene amakhulupirira. Panopo dzikolo lapindula kwambiri chifukwa cha ntchito zimene anthuwo amagwira ndipo ndi chitsanzo chabwino kwambiri kwa mayiko ena amene amalanga anthu omwe akana usilikali. Zimene zachitika ku Armenia ndi umboni wakuti kukhazikitsa dongosololi kungathandize kwambiri boma komanso nzika zake.
Poyankhula m’malo mwa Mboni za Yehova ku Armenia, bambo Tigran Harutyunyan ananena kuti: “Ndife osangalala chifukwa chakuti dziko la Armenia lachitapo kanthu pofuna kuteteza maufulu osiyanasiyana amene anthu ali nawo, zomwe zikuphatikizapo ufulu wokana kugwira ntchito ya usilikali. Panopo achinyamata a Mboni ku Armenia angathe kugwira ntchito zimene sizikusemphana ndi zomwe amakhulupirira ndipo ntchitozo zimathandiza anthu ambiri.”
^ ndime 8 Chigamulo cha mlandu wa pakati pa a Bayatyan ndi Dziko la Armenia ([GC], no. 23459/03, ECHR 2011) chomwe chinaperekedwa ndi Khoti Lalikulu Loona za Ufulu wa Anthu ku Ulaya chinali chosaiwalika. Imeneyi inali nthawi yoyamba kuti khotili ligamule kuti gawo 9 la Pangano Lokhudza Ufulu wa Anthu ku Ulaya limateteza ufulu wa anthu amene akana kulowa usilikali. Gawo 9 limanena kuti munthu ali ndi ufulu wonena maganizo ake, ufulu wotsatira zimene amakhulupirira ndiponso ufulu wopembedza.


text:
BAIBULO LIMASINTHA ANTHU
Ndinkamenya Nkhondo Yangayanga Yolimbana Ndi Kupanda Chilungamo Komanso Chiwawa
CHAKA CHOBADWA: 1960
DZIKO: LEBANON
POYAMBA: NDINALI KATSWIRI WA KUNG FU
KALE LANGA:
Ndinabadwira mumzinda wa Rmaysh, pafupi ndi malire a dziko la Israel ndi Lebanon. Pa nthawiyi kuderali n’kuti kuli nkhondo yapachiweniweni. Ndimakumbukirabe phokoso la kuphulika kwa mabomba lomwe linkamveka ponseponse komanso anthu amene ndinkawaona ataduka miyendo ndi mikono. Moyo unali wovuta kwambiri ndipo chiwawa komanso zinthu zophwanya malamulo zinali ponseponse.
Banja lathu linali lachikatolika ndipo tinalipo anthu 12. Bambo anga ankatanganidwa kwambiri kuti apeze ndalama zosamalira banja lathu. Koma mayi ankaonetsetsa kuti ana tonse tinkapita kutchalitchi. Patapita nthawi ndinayamba kuona kuti tchalitchi nachonso chinkalephera kuthandiza anthu wamba.
Ndili mnyamata, ndinayamba kuchita chidwi ndi masewera a kung fu. Ndinapita kusukulu inayake komwe ndinakaphunzira zambiri za masewerawa ndipo ndinakhala katswiri. Ndinkaganiza kuti, ‘Sindingathe kuthetsa nkhondo komabe ndikhoza kuchititsa kuti anthu asiye kuchita zachiwawa.’ Ndinkati ndikangoona anthu akumenyana, nthawi yomweyo ndinkalowerera. Mwachibadwa ndinali wa mtima wapachala moti sindinkachedwa kulusa. Anthu ambiri a kum’mwera kwa Lebanon ankandiopa chifukwa sindinkanyengerera ndikaona anthu akuchita zinthu zopanda chilungamo komanso zachiwawa.
Mu 1980, ndinalowa m’gulu linalake lochita kung fu lomwe linali mumzinda wa Beirut. Popeza nthawiyi n’kuti kuli nkhondo, maroketi komanso maboma sankati aphulika liti. Ngakhale zinali chonchi, ine ndinkapitabe kukaphunzira kung fu. Maganizo anga onse anali pa masewerawa ndipo ndinkayesetsa kuti ndifanane ndi katswiri wina wa masewerawa, dzina lake Bruce Lee. Ndinatengera zinthu zambiri kwa katswiriyu monga kametedwe, kayendedwe komanso mmene ankakuwira pochita kung fu. Nthawi zonse ndinkakhala wolusa ndipo sindinkaonetsa mano.
MMENE BAIBULO LINASINTHIRA MOYO WANGA:
Cholinga changa chinali choti ndikakhale katswiri wa kung fu ku China. Tsiku lina ndikuchita masewerawa pokonzekera ulendo wopita ku China, ndinamva kugogoda pakhomo. Anali mnzanga winawake ndipo anabwera ndi a Mboni za Yehova awiri. Pa nthawiyi n’kuti nditavala zovala zochitira masewera ndipo thukuta linali kamukamu. Nditacheza ndi a Mboniwa kwa kanthawi ndinawauza kuti, “Inetu palibe chimene ndimadziwa chokhudza Baibulo.” Sindinkadziwa kuti chimenechi chikhala chiyambi cha kusintha kwa moyo wanga.
A Mboniwa anandionetsa kuchokera m’Baibulo chifukwa chake anthu sangathe kuthetseratu chiwawa ndi zinthu zopanda chilungamo. Anandifotokozeranso kuti Satana Mdyerekezi ndi amene amayambitsa mavuto amenewa. (Chivumbulutso 12:12) A Mboniwo ankaoneka kuti ndi anthu okonda mtendere komanso ankalankhula mosonyeza kuti akukhulupirira zimene akunenazo. Zimenezi zinandichititsa chidwi kwambiri. Komanso ndinasangalala kwambiri atandiuza kuti Mulungu ali ndi dzina. (Salimo 83:18) Anandisonyezanso lemba la 1 Timoteyo 4:8 limene limati: “Kuchita masewera olimbitsa thupi n’kopindulitsa pang’ono, koma kukhala wodzipereka kwa Mulungu n’kopindulitsa m’zonse, chifukwa kumakhudza lonjezo la moyo uno ndi moyo umene ukubwerawo.” Mawu amenewa anandikhudza mtima kwambiri.
Koma anthu a kwathu anauza a Mboniwa kuti asadzabwerenso ndipo ndinadandaula kwambiri ndi zimenezi. Komabe ndinaganiza zosiya kuchita kung fu n’kuyamba kuphunzira Baibulo. Azichimwene anga sanagwirizane ndi zimenezi. Koma ineyo ndinkafunitsitsa kuti ndipeze a Mboni za Yehova kuti ayambe kundiphunzitsa Baibulo.
Ndinayesetsa kufufuza a Mboni koma sindinawapeze. Pa nthawiyi n’kutinso ndili ndi chisoni chifukwa cha imfa ya bambo anga komanso chifukwa cha mavuto ena amene banja lathu linkakumana nawo. Ndinayamba kugwira ntchito pa kampani inayake ya zomangamanga. Tsiku lina munthu wina amene ndinkagwira naye ntchito yemwenso anali wa Mboni, dzina lake Adel, anandifunsa kuti, ‘N’chifukwa chiyani mukuoneka wosasangalala?’ Kenako anayamba kundiuza zimene Baibulo limanena zoti akufa adzauka. Adel anali woleza mtima, wachikondi komanso wokoma mtima ndipo pasanapite nthawi anayamba kundiphunzitsa Baibulo.
Nditayamba kudziwa zambiri, ndinaona kuti ndikuyenera kusintha zinthu zambiri pa moyo wanga. Komatu kuchita zimenezi sikunali kophweka chifukwa zinkandivuta kuugwira mtima ndipo sindinkachedwa kulusa. Komabe Baibulo linandithandiza kuti ndizitha kudziletsa komanso kuugwira mtima. Mwachitsanzo, palemba la Mateyu 5:44 pali mawu a Yesu akuti: “Pitirizani kukonda adani anu ndi kupempherera amene akukuzunzani.” Komanso lemba la Aroma 12:19 limati: “Musabwezere choipa, . . . ‘“Kubwezera ndi kwanga, ndidzawabwezera ndine,” watero Yehova.’” Kutsatira malemba ngati amenewa kunandithandiza kuti ndikhale ndi mtendere wa mumtima.
PHINDU LIMENE NDAPEZA:
Panopa ndine wa Mboni. Ngakhale kuti poyamba azichimwene anga sankafuna kuti ndiziphunzira Baibulo ndi a Mboni, tsopano anayamba kuwalemekeza. Ndipotu mchimwene wanga wina nayenso ndi wa Mboni ndipo mayi anga ankanena zabwino zokhudza a Mboni za Yehova mpaka pamene anamwalira.
Ndinakwatira mkazi wabwino komanso wokhulupirika, dzina lake Anita, ndipo ndimagwira naye limodzi ntchito yolalikira nthawi zonse. Kuyambira m’chaka cha 2000, ine ndi Anita timakhala mumzinda wa Eskilstuna, ku Sweden, komwe timathandiza anthu kuphunzira Baibulo m’Chiarabu.
Panopa ndimamverabe chisoni anthu amene akuvutika chifukwa cha zinthu zachiwawa zomwe anthu ena amachita. Koma popeza ndimadziwa chifukwa chake zinthu zoipa zimachitika, komanso ndimadziwa kuti posachedwapa Mulungu athetsa mavuto onse, sindidandaula kwambiri ndipo ndimakhala ndi mtendere wa mumtima.—Salimo 37:29.
Ine ndi mkazi wanga timasangalala kuphunzitsa anthu za Yehova
Onaninso
N’chifukwa Chiyani Mulungu Walola Zinthu Zoipa Komanso Kuti Anthu Azivutika?
Kodi zinthu zoipa zinayamba bwanji, ndipo n’chifukwa chiyani Mulungu walola kuti zoipazo zipitirirebe mpaka pano? Kodi mavuto amenewa adzatha?


text:
NSANJA YA OLONDA (YOPHUNZIRA) AUGUST 2016
M’magaziniyi muli nkhani zophunzira kuyambira September 26 mpaka October 23, 2016.
Ndakhala Moyo Wosangalala Chifukwa Chothandiza Ena
Mnyamata wa ku England anayamba kukhala moyo wosangalala ndipo kenako anakhala mmishonale ku Puerto Rico.
Kodi Ukwati Unayamba Bwanji Nanga Cholinga Chake N’chiyani?
Kodi n’zoona kuti ukwati ndi mphatso yochokera kwa Mulungu?
Kodi Mungatani Kuti Banja Lanu Liziyenda Bwino?
Werengani nkhaniyi kuti mupeze malangizo othandiza.
Muzifufuza Chuma Chamtengo Wapatali Kuposa Golide
Werengani nkhaniyi kuti mudziwe mmene munthu amene amachita khama kuphunzira Baibulo amafananira ndi ofufuza golide.
Kodi Tingatani Kuti Tizichita Zambiri M’gulu la Yehova?
Werengani nkhaniyi kuti mupeze yankho la funsoli.
Kodi Kuphunzitsa Ena N’kofunika Bwanji?
Kodi mungawathandize kukhala ndi zolinga ziti?
Mafunso Ochokera kwa Owerenga
N’chifukwa chiyani anthu amene ankatsutsa Yesu ankaona kuti kusamba m’manja ndi nkhani yaikulu?
“Ndikugwira Ntchito Yotamanda Yehova”
Ophunzira Baibulo sankadziwa zambiri pa nkhani yosalowerera ndale koma ankachitabe zinthu moona mtima ndipo zotsatira zake zinali zabwino.


text:
Amadutsa Pamchenga wa Pansi pa Nyanja Kupita Kokalalikira
M’nyanja ya North Sea muli tizilumba totchedwa Halligen tomwe tili patalipatali. Tizilumbati tili pafupi ndi dziko la Germany ndipo pamakhala anthu pafupifupi 300. Ndiye kodi a Mboni za Yehova amatani kuti akalalikire kutizilumba timeneti?
Amboni ena amakwera boti kuti akafike kutizilumba tina. Koma kagulu kena ka a Mboni kamayenda pamchenga wa pansi pa nyanja kuti akalalikire kutizilumba tinato. Iwo amayenda wapansi pa mtunda wa makilomita 5. Kodi zimatheka bwanji kuchita zimenezi?
Amachitika Mwayi Madzi Akaphwera
Madzi akudera la tizilumbati amakhala akuya pafupifupi mamita atatu. Koma tsiku lililonse pa nthawi inayake, madziwo amaphwera moti a Mboniwo amatha kuyenda wapansi kuti akafike kutizilumba titatu ta m’derali.
Kodi amayenda bwanji? Munthu amene amawatsogolera dzina lake Ulrich anati: “Timayenda pafupifupi maola awiri kuti tikafike ku Halligen. Nthawi zambiri timayenda osavala nsapato chifukwa ndi njira yabwino yoyendera pamalowa. Koma m’nyengo yozizira timavala nsapato.”
Malowa amaoneka achilendo kwambiri. Ulrich anati: “Zimangokhala ngati muli kupulaneti ina. Malo ena amakhala ndi matope, ena miyala ndipo ena amakhala ndi udzu. Mumaonanso mbalame zosiyanasiyana, nkhanu ndi zinyama zina.” Nthawi zina timayenera kuoloka timitsinje timene timatsala madzi akaphwera.
Anthu amene amadutsa m’malowa amakumana ndi mavuto ena. Mwachitsanzo, Ulrich anati: “Munthu akhoza kusochera mosavuta kukakhala nkhungu. N’chifukwa chake timagwiritsa ntchito zipangizo zina zotithandiza kudziwa njira. Timayesetsanso kubwerera pa nthawi yake komanso kuyenda mwachangu kuti tidutse madzi asanayambe kudzaza.”
Kodi khama la anthuwa limangopita pachabe? Ulrich anafotokoza za bambo wina wazaka zoposa 90 amene amakonda kuwerenga Nsanja ya Olonda ndi Galamukani! Anati: “Tsiku lina nthawi inatithera ndipo tinaona kuti n’zosatheka kupita kwa bambowo. Koma tisananyamuke iwo anatilondola pa njinga n’kutifunsa kuti: ‘Kodi lero simundipatsa Nsanja ya Olonda yanga?’ Izi zinatisangalatsa kwambiri ndipo tinawapatsa magaziniyo.”
Onaninso
N’chifukwa Chiyani Timalalikira?
Pali zifukwa zitatu zikuluzikulu zomwe zimatichititsa kuti tizilalikira.
Kodi Ntchito ya a Mboni za Yehova Yolalikira za Ufumu Imachitika Motani?
Timagwira ntchito yolalikira motsanzira mmene Yesu ankachitira pamene anali padziko lapansi. Kodi zina mwa njira zolalikirirazo ndi ziti?


text:
GALAMUKANI! NA. 3 2016
A Mboni za Yehova Akumasulira M’zinenero Zambiri
A Mboni za Yehova akugwira ntchito yofunika kwambiri yomasulira mabuku.
Ntchito Yomasulira Yathetsa Vuto la Kusiyana Zinenero
Kodi n’chifukwa chiyani a Mboni za Yehova akumasulira m’zinenero zambiri?
A Mboni za Yehova Akumasulira M’zinenero Zambiri—Zimene Zimachitika Pomasulira
Womasulira akufotokoza mmene amagwirira ntchito.
Ignaz Semmelweis
Mabanja onse akuyenera kumuthokoza kwambiri munthu ameneyu. Chifukwa chiyani?
Mungatani Kuti Musamakangane Pokambirana Mavuto Anu?
Amuna ndi akazi amafotokoza maganizo awo mosiyana. Kudziwa mfundoyi kungakuthandizeni kuti musamakangane.
Chikhulupiriro
Baibulo limanena kuti ‘popanda chikhulupiriro n’zosatheka kukondweretsa Mulungu.’ Chikhulupiliro n’chiyani? Mungatani kuti mukhale ndi chikhulupiriro?
Kodi Kudana ndi Kusagwirizana ndi Zakudya kwa Thupi N’kosiyana Bwanji?
Kodi kungoganiza kuti muli ndi vuto n’kuthamangira kusiya zakudya zinazake kuli ndi mavuto otani?
Khosi la Nyerere
Kodi zimatheka bwanji kuti nyerere izinyamula zinthu zolemera kwambiri?
Zina zimene zili pawebusaiti
‘Uthenga Wabwino Ukulalikidwa Kudziko Lililonse, Fuko Lililonse ndi Chinenero Chilichonse’
Pamafunika kumasulira molondola choonadi cha m’Baibulo kuti anthu ambiri achidziwe. Kodi ntchito imeneyi imagwiridwa bwanji? Kodi anthu omasulira amakumana ndi mavuto otani?


text:
15 October 2016 Last updated at: 4:05 PM
Police nab patient, guardian for stealing QECH blankets
Police in the commercial city of Blantyre have arrested a patient and his guardian for stealing blankets and bed covers from the Tuberculosis (TB) ward at Queen Elizabeth Central Hospital (QECH).
The couple, Frank Duli, 44, and his wife Sungeni Duli are reported to have stolen blankets and bed covers at the hospital on several occasions.
Confirming to Malawi24, Blantyre police deputy police spokesperson Andrew Mayawo said Frank was admitted at TB ward in September but, together with his wife, he devised a plan to steal the blankets.
After visiting her husband at the hospital, the wife used to take some hospital blankets home.
The theft was revealed after another person who was also admitted in the same ward reported the matter to security personnel who tipped the police.
Police arrested the couple on Monday this week and charged them with theft since they acted contrary to section 278 of the penal code.
The two however pleaded not guilty to the charges when they appeared before Blantyre magistrate court on Tuesday.
Frank and Sundeni come from Kudza village, Traditional Authority (TA) Changata in Thyolo district.
53 Comments On "Police nab patient, guardian for stealing QECH blankets"
-
That’s sign of poverty
-
Kklkkk kodinso kuli ma blanket omangilana???ukapitakotu osamutengera blanket patient wako aonjedzera matendawonso Chibayo pompo
-
mwawamanga oba blanket nanga aja anaba washing machine aja munawamanga?apolisi apa malawi mumalimbana ndi zazii pomwe a cashgate akungonjoya bola kukhala opanda polisi
-
Kuba sikuchepa,mwina amafuna zizimba koma yalakwa.
-
Anakangowasiyila osati mpakana kumangana,zomvesa chisoni
-
Zingoonetselatu kut umphawi wafikapo pa nyasaland
-
Akakhala wakuba ndalama zaboma kumangowayang’ana mmmmm malawi sadzathekanso
-
Iiiiiiii
-
Mh, jst leave them plz, they dont hav money dats y,
-
kkkkkkk lol
-
Mmmmmm
komaso zina ukava,sumatha kuvesatu.
-
Ndachita manyazi ndi Dziko langa Malawi , pali zinthu zoti mungalengeze kuti anthu onse padziko aziwe. mukanawonjezeraso awiri kuti mwina akathandizidwe akachoka kuchipatala.
-
Dziko la mbava,Abale amene samaba ku malawi ndi ndani? tangowasiyani mutengapo sambi chabe akakuferani mu cell or pa khnti.
-
Tangomusiyani nanga munthu akabe zomwezo ndiye Ali bwino mavuto basi
-
Mukuchita kulemba ndimuchizungu manyakakanyakawa even maiko ena akuwonankhaniyi angoseka
-
Kkkkkk zazi zinazi zokhala Nazo busy kulengeza pomwe anthu oba ma billions mungowadusa osawalengeza.izi zokha pangani nazo manyazi
-
The latest Malawi news mukunena ya bulangeti la chiperoni? Koma chambadi ndi nthawi ya chilimwe zimadana eti
-
…mlandu woba nkhuku yomweyi, dziko lonse kudziwa ena akaba mamiliyoni mmangopondeleza….(by charles nsaku). Apolisi asiyeni awo, akanakhala aba ndrama mkanagawana nawo kapena kutenga zonse inu.
-
popeza odwala 3kota ya odwala omwe amapita ku QECH ndi amphawi ndiye aliyense aziba chomwe chamusangalasa katundu wapachipatala akhalapo Mulungu samukhululuka munthu chifukwa chodwala ndiye dziko likatero
-
Nanu Apolice Mwasowa Zomanga Etiii??
-
Guyz anakuuzani ndani kt wodwala kapena mphawi akalakwa samangidwa? zili bwino kwa iwo agwidwa ndipo akuyenela kugamulidwa monga mwa malamulo,kd kumwamba ena akapulumuka chifukwa cha umphawi kapena kudwala? ndiye ngati zili tero aliyense aziba mablanket akhalako chifukwa ena samagwidwa ali musalimbane ndi aCASHGATE iwo chilango chawo chili kumwamba
-
leave them,why not go 4those in cashget zausilu apolice in ndinuso mbava zoba matewela ku maternty
-
Amenewa Akakhare Kundende Moyo Wawo Wonse. Mpaka Kuba Ka Bulangete Konunkha Panado.
-
Mwamangilanji tatuluse osamanga mbava zinaba ma million andalama mukulimba ndaamene waba bulangeti ahaaa muzigani
-
Arresting someone just coz of blanket why not arresting Rotten Cabnet for that K577 billion be patient guys leave those poor to go to their home . Feel pity
-
Angomuuza kuti atenge wabazo koma akazadwalaso azatenge zofunda wabazo kuti azizafunda chifukwa zamusangalatsa zedi
-
poor malawians,,, kuba zakuchipatala, koma nde zakokamanja
-
Koma ku Malawi ndiye umphawi wafikapo di ee mpaka ma size amenewa abale kkkkk olo wa police omangayo ndiye kungomangila kuti poti naye ndi ntchito, ali ine ndingangowasiya kunyumbako zawo sizili mukanthu.
-
Akazadwalanso azafunda chani?
-
Kkkkkk shame
-
Yalakwa zedi
-
Nanunso A Police Mumabanso Makamaka Okala Kuno Kumbayani, Ndilande, A police Okhala Malo Awiliwa ndimbava Zenizeni, Futi Zanu Muma Pangisa Lenti, Iya , Atayeni Anthuo Chatapu, Nanunso Anakubala Bansi Mdziti Munabeleka Mwana Ali Ku Tnchito, Tsiku Lina Muzanva Kt Nayenso Ndimu Kaidi,
-
Hahaha zafika poipa mpaka kuba
-
Kkkkkkkkkkkkkkkk
-
Kkkkkkkkk umphawi wabvuta
-
#kkkkk
-
Recently Human Rights Activists condemned the habit of wheeping pupils by some teachers.Here we are,the law enfircers & hospital workers are violeting the rights of sick people we need to hear your voice.How could someone who has just been discharged from the hospital appear before the court of law while cashgate offenders are given rights to recover from their various illnesses before appearing in court.What kind of Malawi are we developing?Where are Human Rights Activists?Is this how our judicial system going to handle the poor?
-
Cash đ° gate guys are walking taller they’re busy arresting someone discharged from hospital đ„ it’s either he was mentally disturbed.that’s pathetic
-
Very pathetic indeed bro
-
-
Umphawi ndiye wafika pena paketu mpaka kukaba zofunda za chipatala koma yah
-
Thats Too Bad, It Indicates How Malawians Are Desperate And Living In Poverty
-
Umboni woti kumalawi kuno kuli umphawi oopsa ndi umenewo kulibwino kungowasiya chilango chake ndi manyazi omwe achitawo..komanso mukumbukire kt onseo ndokuba omangayo ndi omangidwayo zonse ndi mbava km winayo kusagwidwa
-
Kkkkk Kom Mada
-
Kkkkkk amon mbava yaikulu ndiyomwe yamanga nzakeyotu..kuteko ndikunena pano wamubelanso kale nzakeo
-
Kkkkkk kusonyeza kuti mbava zagwilana?
-
Kkkkkkk apa nde zagwirana tiwone kt amuimbe mlandu nzake ndan-
-
-
Kkkkkkkkk! Very fantastic! please, I beg, jst leave them
-
Nawo apolisi kumalawi amalimbana ndiwoba mkuku kusiya mbava zikuluzikulu esh zovuta
-
Osalimbana Ndi A Cashgate Bwanj Zomwe Abazo Zikukwana Ma Million Ndende Ikudzadza Ndi Aphawi Ndithu.
-
Umafuna asekelele zimenezi anthu aziba zofunda zaku chipatala zoona
-
Agulitse chamba kuti apeze chofunda kum’manga kutenga zogula gula kale kumanganso shaaaaaaa!!!!
-
-
osangowasiya bwanji
-
amasuleni azipita kwao ndi amalawi osowa amenewo.
Most Viewed
Giving Mutharika a news blackout is retrogressive: Mount Soche Declaration is a threat to Malawiâs democracy and press freedom
Pearson Nkhoma


text:
Nkhani 56: Sauli—Mfumu Yoyamba
ONANI Samueli akutsanulira mafuta pamutu pa munthu’yo. Izi ndizo zimene analinkuchitira munthu kusonyeza kuti wasankhidwa kukhala mfumu. Yehova akuuza Samueli kutsanulira mafuta pamutu pa Sauli. Ndiwo mafuta onunkhira bwino apadera.
Sauli sanalingalire kuti anali woyenerera kwambiri kukhala mfumu. ‘Ndine wa pfuko la Benjamini, laling’ono kopambana mwa Israyeli,’ iye akuuza choncho Samueli. ‘Kodi mukuneneranji kuti ndidzakhala mfumu?’ Yehova akukonda Sauli chifukwa chakuti sakudziyerekezera kukhala wamkulu ndi wofunika. Ndicho chifukwa chake Iye akum’sankha kukhala mfumu.
Koma Sauli si munthu wosauka kapena wamng’ono. Iye ngwa m’banja lolemera, ndipo ngwokongola, wamtali. Iye ndi wamtali kuposa ali yense mu Israyeli ndi phazi limodzi! Iye ndi wothamanga kwambiri, ndipo ndi munthu wamphamvu. Anthu’wo ali okondwa kuti Yehova wasankha Sauli kukhala mfumu. Onse akuyamba kupfuula kuti: ‘Ikhale ndi moyo wautali mfumu’yo!’
Adani a Israyeli akali amphamvube. Iwo akuchititsirabe Aisrayeli bvuto. Posakhalitsa Sauli atapangidwa kukhala mfumu, Aamoni akudza kudzamenyana nawo. Koma Sauli akusonkhanitsa gulu lankhondo lalikulu, ndipo akulaka Aamoni. Izi zikusangalatsa anthu’wo kuti Sauli wakhala mfumu.
M’kupita kwa zaka, Sauli akutsogolera Aisrayeli ku zipambano zambiri za adani ao. Iye ali’nso ndi mwana wolimba mtima wochedwa Jonatani. Jonatani akuthandiza Israyeli kupambana nkhondo zambiri. Afilisti akali chikhalirebe adani oipa kwambiri a Israyeli. Tsiku lina Afilisti zikwi zikwi akudza kudzamenyana ndi Aisrayeli.
Samueli akuuza Sauli kuyembekezera kufikira iye atadza kudzapereka nsembe kwa Yehova. Koma Samueli wachedwa kudza. Sauli akuopa kuti Afilisti adzayamba nkhondo, chotero iye mwini akupereka yekha nsembe. Pamene Samueli potsirizira pake afika, akuuza Sauli kuti iye wakhala wosamvera. ‘Yehova adzasankha munthu wina kukhala mfumu pa Israyeli,’ akutero Samueli.
Kenako Sauli sakumvera’nso. Samueli akumuuza kuti: ‘N’kwabwino kwambiri kumvera Yehova koposa kum’patsa nsembe ya nkhosa yabwino kopambana. Chifukwa chakuti sunamvere Yehova, Yehova sadzalola kuti ukhalebe mfumu ya Israyeli.’
Tingaphunziremo phunziro labwino. Zimatisonyeza m’mene kuliri kofunika kumvera Yehova nthawi zonse. Ndipo’nso, zimasonyeza kuti munthu wabwino, wonga ngati Sauli, angasinthe n’kukhala woipa. Ife sitimafuna konse kukhala oipa, kodi si choncho?
1 Samueli chaputala 9 mpaka 11; 13:5-14; 14:47-52; 15:1-35; 2 Samueli 1:23.
Mafunso
- Pachithunzipa, kodi Samueli akuchita chiyani, ndipo n’chifukwa chiyani akuchita zimenezi?
- N’chifukwa chiyani Yehova amakonda Sauli, ndipo kodi iye ndi munthu wotani?
- Kodi mwana wa Sauli dzina lake ndani, ndipo kodi mwanayo akuchita chiyani?
- N’chifukwa chiyani Sauli akupereka nsembe m’malo modikira Samueli kuti adzachite zimenezi?
- Kodi tingaphunzire maphunziro otani pa nkhani ya Sauli?
Mafunso ena
- Ŵerengani 1 Samueli 9:15-21 ndi 10:17-27.
Kodi khalidwe la Sauli lodzichepetsa linamuthandiza bwanji kupeŵa kuchita zinthu mosaganiza bwino anthu ena atalankhula za iye mopanda ulemu? (1 Sam. 9:21; 10:21, 22, 27; Miy. 17:27)
- Ŵerengani 1 Samueli 13:5-14.
Kodi Sauli anachita tchimo lanji ku Giligala? (1 Sam. 10:8; 13:8, 9, 13)
- Ŵerengani 1 Samueli 15:1-35.
Kodi ndi tchimo lalikulu lotani limene Sauli anachita lokhudza Agagi, mfumu ya Aamaleki? (1 Sam. 15:2, 3, 8, 9, 22)
Kodi Sauli anayesera bwanji kusonyeza kuti sanalakwe ndi kukankhira tchimo lakelo kwa ena? (1 Sam. 15:24)
Kodi masiku ano tikapatsidwa uphungu tiyenera kukumbukira chenjezo liti? (1 Sam. 15:19-21; Sal. 141:5; Miy. 9:8, 9; 11:2)


text:
MUTU 85
Pamakhala Chisangalalo Munthu Wochimwa Akalapa
FANIZO LA NKHOSA KOMANSO NDALAMA YOTAIKA
ANGELO AMASANGALALA KUMWAMBA
Pa nthawi imene Yesu ankachita utumiki wake anafotokoza mobwerezabwereza kufunika kokhala wodzichepetsa. (Luka 14:8-11) Iye ankafuna atapeza amuna ndi akazi omwe ankafunitsitsa kutumikira Mulungu modzichepetsa. Komabe ena mwa anthuwa anali akuchitabe machimo akuluakulu.
Afarisi ndi alembi anaona kuti anthu amene iwowo ankawaona ngati opanda ntchito ndi amene ankachita chidwi ndi Yesu komanso uthenga wake. Iwo ananena kuti: “Munthu uyu amalandira anthu ochimwa ndi kudya nawo limodzi.” (Luka 15:2) Afarisi ndi alembi amenewa ankadziona kuti anali apamwamba ndipo ankaona anthu wamba ngati fumbi la kumapazi awo. Posonyeza kuti ankawanyoza komanso kuwaona kuti ndi anthu otsika, atsogoleriwa ankatchula anthu amenewa ndi mawu Achiheberi akuti ‘amuharetsi,’ kutanthauza eni dziko.
Koma mosiyana ndi alembi ndi Afarisi, Yesu ankalemekeza anthu amenewa, kuwachitira chifundo komanso ankawamvera chisoni. Zimenezi zinachititsa kuti anthu otsika komanso anthu ena omwe ankadziwika kuti amachita machimo azichita chidwi ndi uthenga wa Yesu. Koma kodi Yesu anamva bwanji komanso anatani atazindikira kuti anthu akumunyoza chifukwa chothandiza anthu otsikawa?
Fanizo logwira mtima limene Yesu ananena limayankha funso limeneli. Fanizoli ndi lofanana ndi limene ananena ali ku Kaperenao. (Mateyu 18:12-14) M’fanizoli Yesu anafotokoza ngati kuti Afarisi anali anthu olungama komanso otetezeka m’khola la Mulungu. Pomwe anthu otsika anawafotokoza ngati anthu omwe ali kunja kwa khola ndipo ndi osochera. Yesu ananena kuti:
“Ndani wa inu amene atakhala ndi nkhosa 100, imodzi n’kutayika, sangasiye nkhosa 99 zinazo m’chipululu, n’kupita kukafunafuna imodzi yotayikayo kufikira ataipeza? Ndipotu akaipeza amainyamula paphewa pake ndipo amakondwera. Akafika kunyumba amasonkhanitsa mabwenzi ake ndi anthu oyandikana naye n’kuwauza kuti, ‘Kondwerani nane limodzi, chifukwa ndapeza nkhosa yanga imene inatayika ija.’”—Luka 15:4-6.
Kodi mfundo ya Yesu inali yoti chiyani m’fanizoli? Iye anafotokoza kuti: “Ndithu ndikukuuzani, kumwamba kudzakhalanso chisangalalo chochuluka chifukwa cha munthu mmodzi wochimwa amene walapa kuposa cha anthu 99 olungama osafunika kulapa.”—Luka 15:7.
Yesu atanena za kulapa, Afarisiwo ayenera kuti anadabwa kwambiri chifukwa iwo ankadziona kuti ndi anthu olungama ndipo sankafunika kulapa. Ndipo zaka zingapo m’mbuyomo Afarisi ena anadzudzula Yesu chifukwa choti ankadya ndi anthu okhometsa msonkho komanso ochimwa. Pa nthawiyo Yesu anawayankha kuti: “Sindinabwere kudzaitana anthu olungama, koma ochimwa.” (Maliko 2:15-17) Afarisi omwe ankadziona ngati olungamawo sanaone kufunika koti alape ndipo chifukwa cha zimenezi, Mulungu komanso angelo sanasangalale nawo. Komatu Mulungu komanso angelo amasangalala ngati munthu wochimwa walapa kuchokera pansi pamtima.
Pofuna kuthandiza anthu kumvetsa mfundo yoti munthu wochimwa komanso amene wasochera akalapa kumakhala chisangalalo kumwamba, Yesu anafotokoza fanizo lina. Fanizo limeneli limanena zimene zinkachitika nthawi imeneyo. Iye ananena kuti: “Ndi mayi uti amene atakhala ndi ndalama zokwana madalakima 10, imodzi n’kumutayika, sangayatse nyale ndi kusesa m’nyumba n’kuifufuza mosamala mpaka ataipeza? Ndipo akaipeza amasonkhanitsa amayi ena amene ndi mabwenzi ake ndi oyandikana nawo, n’kuwauza kuti, ‘Kondwerani nane limodzi, chifukwa ndapeza khobidi la dalakima linanditayika lija.’”—Luka 15:8, 9.
Mfundo ya m’fanizoli inali yofanana ndi mfundo ya m’fanizo la nkhosa yosochera. Kenako Yesu ananena kuti: “Choncho ndikukuuzani, kumakhala chisangalalo chochuluka kwa angelo a Mulungu chifukwa cha munthu mmodzi wochimwa amene walapa.”—Luka 15:10.
N’zochititsa chidwi kwambiri kuti angelo a Mulungu amasangalala kwambiri anthu ochimwa akalapa. Mfundo imeneyi ndi yofunika kwambiri kuiganizira chifukwa ochimwawo akalapa akhoza kukhala ndi mwayi wokalamulira nawo mu Ufumu wa Mulungu kumwamba, womwe ndi udindo waukulu kwambiri poyerekeza ndi udindo umene angelowo ali nawo. (1 Akorinto 6:2, 3) Komatu angelo sachita nsanje ndi zimenezi. Ndiye kodi ifeyo tiziona bwanji munthu amene walapa ndi mtima wonse n’kubwerera kwa Mulungu?
Onaninso
Kodi Mulungu Angatikhululukire Machimo Athu?
Kodi Mulungu amakhululukira ngakhale machimo aakulu? Kodi tiyenera kuchita chiyani kuti Mulungu azitikonda?
Kodi Ufumu wa Mulungu N’chiyani?
Pamene Yesu anali padziko lapansi, anasonyeza zimene Ufumuwo udzachitire anthu.
Mulungu “Wokhululukira”
Ngati Mulungu amakumbukira chilichonse ndiye zimatheka bwanji kuti azikhululuka ndiponso kuiwalako zimene tinalakwitsa?


text:
Mbalame Zokongola Kwambiri
AKATSWIRI ofufuza zinthu a ku Europe anafika ku Central komanso ku South America cha m’ma 1400, ndipo anachita chidwi kwambiri ndi mtundu winawake wa mbalame. Gulu la mbalamezi likamauluka, m’nkhalango mumakongola kwambiri. Mbalamezi zomwe zimakhala ndi chipsepse chachitali, zili m’gulu la mbalame zotchedwa zinkhwe kapena kuti mapaloti ndipo zimapezeka kumadera otentha a ku America. Patadutsa nthawi yochepa chifikireni ofufuza aja, zithunzi za mbalamezi zinayamba kujambulidwa pa mapu a m’maderawa.
Mbalame zazimuna ndi zazikazi zomwe zimakhala ndi mitundu yosiyanasiyana, ndipo zimenezi sizichitika kawirikawiri ndi mitundu ina ya mbalame. Mbalamezi ndi zanzeru, zimakonda kukhala m’magulu ndipo zimalira mwaphokoso kwambiri. M’mamawa, zimachoka m’zisa zawo kukasaka zakudya zili m’magulu moti pagulu lililonse zimatha kukhalapo pafupifupi 30. Zikapeza zakudya zimapalasa kenako n’kutola ndi milomo yomwe ndi ikuluikulu komanso yopindika ndipo zimathanso kuswa mtedza ndi milomoyi. Zikamaliza kudya, zimapita m’mbali mwa mtsinje kukadya dongo. Dongoli limathandiza mbalamezi pochotsa poizoni m’zakudya zomwe zadya ndiponso limapereka zinthu zina zofunika m’thupi la mbalamezi.
“Chilichonse [Mulungu] anachipanga chokongola ndiponso pa nthawi yake.”
Yaimuna ndi yaikazi zimakhala limodzi kwa moyo wonse ndipo zimathandizana posamalira ana. Mitundu ingapo ya mbalamezi, imakhala m’mabowo a m’mitengo, m’mayenje a m’mbali mwa mitsinje, komanso a pachulu. Kawirikawiri mbalame yaimuna ndi yaikazi zimakonda kukonzana nthenga. Ana a mbalamezi amakhala atakula akatha miyezi 6, koma amakhalabe ndi makolo awo kwa zaka zitatu. Mbalamezi zimafika zaka zapakati pa 30 ndi 40. Koma zikakhala zoweta, zimatha kukhala ndi moyo zaka zoposa 60. Mbalamezi zilipo zamitundu 18 ndipo mitundu ina ndi iyi.


text:
MUTU 15
Yesu Akhazikitsa Chilungamo M’dziko Lapansi
1, 2. Kodi ndi panthaŵi iti pamene Yesu anakalipa, ndipo n’chifukwa chiyani?
YESU anaonekadi kuti wakalipa, ndipo zinali zomveka kuti akalipe. Kungakhale kovuta kulingalira Yesu atakalipa, chifukwatu anali munthu wofatsa zedi. (Mateyu 21:5) Inde, iye sankakwiyakwiya, pakuti mkwiyo wake ndi wolungama. * Koma kodi n’chiyani chinaputa munthu wokonda mtendereyu? Chinali chifukwa choti anthu anachita zinthu zopanda chilungamo m’pang’onong’ono pomwe.
2 Kachisi wa ku Yerusalemu anali malo apamtima kwa Yesu. Padziko lonse lapansi, anali malo okhawo amene anali opatulika omwe anapatulidwa kuti azilambirirapo Atate wake wakumwamba. Ayuda ochokera ku mayiko ambirimbiri anali kuyenda maulendo ataliatali kukalambira kumeneko. Ngakhale anthu oopa Mulungu, omwe sanali Ayuda, ankabweranso ku kachisiyu, ndipo ankakhala m’bwalo la kachisiyu limene analikonza kuti anthu otereŵa azigwiritsa ntchito. Koma koyambirira kwa utumiki wake, Yesu anafika pa kachisi ndipo anapeza kuti pakuchitika zinthu zoipa kwambiri. Malowo analitu ngati pamsika, osadziŵika kuti m’pakachisi. Panadzaza anthu amalonda ndi osinthitsa ndalama. Koma, kodi kupanda chilungamoko kunali pati? Kwa iwo, kachisi wa Mulungu anali chabe malo oti adyerepo anthu masuku pamutu, ngakhale kuwabera kumene. Motani?—Yohane 2:14.
3, 4. Kodi ndi kudyera anthu masuku pamutu kotani kumene kunali kuchitika pa nyumba ya Yehova, ndipo kodi Yesu anachitanji kuti akonze zolakwikazo?
3 Atsogoleri achipembedzo analamula kuti mtundu umodzi wokha wa ndalama ndiwo uzigwira ntchito pokhoma msonkho wa pakachisi. Alendo ankafunika kusinthitsa ndalama zawo kuti apeze ndalama za mtundu umenewo. Choncho osinthitsa ndalama anaika matebulo awo m’kati mwenimweni mwa kachisiyo, ndipo kuti munthu asinthe ndalama zake anali kumulipiritsa. Nawonso malonda ogulitsa ziŵeto anali opindulitsa kwambiri. Alendo omwe anafuna kupereka nsembe akanatha kugula nyama yoti apereke nsembeyo kwa wogulitsa wina aliyense mu mzindawo. Koma akuluakulu a pakachisi anali kukana nsembe zoterozo, ankati zinali zosayenera. Koma anali kuvomereza zopereka zogulidwa pakachisi pomwepo. Ndiye poti anthuwo sakanachitira mwina koma kugula pakachisipo, nthaŵi zina amalondawo anali kuika mitengo yokwera kwambiri. * Kumeneku sikunali kungodulitsa malonda chabe. Kunali kuba!
“Chotsani izi muno”
4 Yesu sakanalekerera zinthu zopanda chilungamo zoterozo. Imeneyi inali nyumba ya Atate wake! Anapanga mkwapulo wazingwe ndi kutulutsa ng’ombe ndi nkhosa m’kachisimo. Ndiyeno anapita pomwe panali osinthitsa ndalama ndi kugubuduza matebulo awo. Talingalirani ndalama zambirimbiri zikumwazika pansi pomwe anapakonza ndi miyala ya nsangalabwi! Analamula mokalipa amuna amene anali kugulitsa nkhunda kuti: “Chotsani izi muno”! (Yohane 2:15, 16) Zikuoneka kuti panalibe ndi mmodzi yemwe amene anayerekeza kutsutsa mwamuna wolimba mtima ameneyu.
“Make Mbuu, Mwana Mbuu”
5-7. (a) Kodi kukhalako kwa Yesu asanakhale munthu kunakhudza motani kukonda chilungamo kwake, ndipo tingaphunzirenji pa chitsanzo chake? (b) Kodi Kristu walimbana motani ndi kupanda chilungamo kokhudza ulamuliro wa Yehova ndi dzina Lake?
5 Inde, amalondawo anabweranso. Patapita pafupifupi zaka zitatu, Yesu analimbananso ndi kupanda chilungamo kofananaku; ndipo tsopano anagwira mawu a Yehova mwiniyo otsutsa anthu omwe anapanga nyumba Yake kukhala “phanga la achifwamba.” (Mateyu 21:13; Yeremiya 7:11) Inde, pamene Yesu anaona kuti anthu akudyeredwa masuku pamutu ndiponso kachisi wa Mulungu akuipitsidwa, anamva monga mmene anamvera Atate ake. Ndipotu n’zosadabwitsa! Yesu anali ataphunzitsidwa ndi Atate wake wakumwamba kwa zaka mamiliyoni osaŵerengeka. Chotsatira chake chinali chakuti anali wokonda chilungamo mofanana ndi Yehova. Anali chitsanzo chenicheni cha mawu akuti, “Make mbuu, mwana mbuu.” Motero ngati tikufuna kukhala ndi chithunzithunzi chabwino cha mmene Yehova alili wachilungamo, njira yabwino ndiyo kulingalira chitsanzo cha Yesu Kristu.—Yohane 14:9, 10.
6 Mwana wobadwa yekha wa Yehova analipo pamene, Satana mopanda chilungamo ananena kuti Yehova Mulungu ndi wabodza, ndipo anatsutsanso zakuti amalamulira molungama. Limenelotu linali bodza lamkunkhuniza! Kenako Mwanayu anamvanso Satana akunena kuti palibe munthu angatumikire Yehova modzipereka chifukwa choti amamukonda. Ndithudi, mabodza ameneŵa anali kumupweteka mumtima Mwana wokonda chilungamoyu. Ayenera kuti anasangalala kwambiri atamva kuti adzakhala ndi mbali yaikulu kwambiri pa kulungamitsa nkhani zabodzazo! (2 Akorinto 1:20) Kodi zimenezi anazichita bwanji?
7 Monga taphunzirira m’Mutu 14, Yesu Kristu anapereka yankho limene linayankha funso lililonse lokhudza zomwe Satana ananena za kukhulupirika kwa zolengedwa za Yehova. Mwakutero, Yesu anayala maziko oti ulamuliro wa Yehova udzatsimikiziridwe komaliza kuti ndi wolungama ndiponso kuti dzina Lake lidzayeretsedwe. Monga “Nthumwi Yaikulu” ya Yehova, Yesu adzakhazikitsa chilungamo cha Mulungu m’chilengedwe chonse. (Machitidwe 5:31, NW) Moyo wake wa padziko lapansi unasonyezanso chilungamo cha Mulungu. Yehova anati za iye: “Pa iye ndidzaika Mzimu wanga, ndipo iye adzalalikira chiweruzo [“chimene chilungamo chili,” NW] kwa akunja.” (Mateyu 12:18) Kodi Yesu anakwaniritsa mawu amenewo motani?
Yesu Azindikiritsa “Chimene Chilungamo Chili”
8-10. (a) Kodi ndi motani mmene malamulo apakamwa a atsogoleri achipembedzo achiyuda anali kulimbikitsira kunyansidwa ndi anthu omwe sanali Ayuda ndiponso akazi? (b) Kodi malamulo apakamwa anasandutsa motani lamulo la Yehova la Sabata kukhala lolemetsa kwambiri?
8 Yesu ankakonda Chilamulo cha Yehova ndipo ankachita zimene chimanena. Koma atsogoleri achipembedzo a m’masiku ake anapotoza ndi kugwiritsa ntchito molakwa Chilamulocho. Yesu anawauza kuti: ‘Tsoka inu, alembi ndi Afarisi, onyenga! . . . Musiya zolemera za chilamulo, ndizo kuweruza kolungama, ndi kuchitira chifundo, ndi chikhulupiriro.’ (Mateyu 23:23) Ndithudi, aphunzitsi a Chilamulo cha Mulungu amenewo sanali kufotokoza bwino “chimene chilungamo chili.” Komano iwo anali kuchititsa chilungamo cha Mulungu kukhala chosadziŵika bwino. Motani? Taonani zitsanzo izi.
9 Yehova analamula anthu ake kusayanjana ndi mitundu yachikunja imene inawazungulira. (1 Mafumu 11:1, 2) Komabe, atsogoleri ena achipembedzo okokomeza zinthu ankalimbikitsa anthu kuti azinyansidwa ndi onse amene sanali Ayuda. M’buku la Mishnah munali ngakhale lamulo ili: “Osasiya ng’ombe pa nyumba ya alendo ya anthu achikunja popeza kuti amaganiziridwa kuti amagona nyama.” Kukhala ndi malingaliro olakwika otereŵa okhudza anthu onse amene sanali Ayuda kunali kosayenera ndi kosemphana zedi ndi mzimu wa Chilamulo cha Mose. (Levitiko 19:34) Malamulo ena amene anthu anapanga anali kupeputsa akazi. Chilamulo cha pakamwa chinali kunena kuti mkazi ayenera kuyenda kumbuyo kwa mwamuna wake, osati pambali pake. Mwamuna anali kuchenjezedwa kuti sayenera kucheza ndi mkazi pagulu, ngakhale mkazi wake weniweniyo. Mofanana ndi akapolo, akazi sanali kuloledwa kupereka umboni m’khoti. Panalinso pemphero lolembedwa limene amuna anali kuthokoza Mulungu kuti anabadwa amuna osati akazi.
10 Atsogoleri achipembedzo anakwirira Chilamulo cha Mulungu mu malamulo ambirimbiri omwe anthu anapanga. Mwachitsanzo, lamulo lonena za Sabata linali kungoletsa kugwira ntchito tsiku la Sabata kuti anthu pa tsikulo azilambira, azitsitsimulidwa mwauzimu, ndi kupumula. Koma Afarisi anapanga lamulo limenelo kukhala lolemetsa kwambiri. Iwo paokha anangodzisankhira kuti n’chiyani kwenikweni chinali “ntchito.” Anatchula zinthu 39 kuti ngati munthu azichita ndiye kuti wagwira ntchito, zinthu monga ngati kukolola kaya kusaka nyama. Izi zinadzutsa mafunso ambirimbiri. Ngati munthu anapha nthata pa Sabata, kodi anali kusaka? Ngati pamene anali kudutsa m’munda anali kubudula ngala za tirigu kuti adye, kodi anali kukolola? Ngati anachiritsa munthu wodwala, kodi anali kugwira ntchito? Mafunso otereŵa anali kuyankhidwa ndi malamulo osasinthika ndi ofotokozedwa mwatsatanetsatane.
11, 12. Kodi Yesu anasonyeza motani kuti anatsutsa miyambo ya Afarisi yomwe sinali ya m’Malemba?
11 Popeza panali zochitika zoterezi, kodi Yesu akanawathandiza motani anthu kumvetsetsa chimene chilungamo chili? Anawatsutsa molimba mtima atsogoleri achipembedzowo mwa ziphunzitso zake ndiponso mmene anali kukhalira pamoyo wake. Poyamba, taonani zina mwa ziphunzitso zake. Anatsutsa mosapita m’mbali malamulo ambirimbiriwo amene anthu anadzipangira, nati: “Muyesa achabe mawu a Mulungu mwa mwambo wanu, umene munaupereka.”—Marko 7:13.
12 Yesu anaphunzitsa mwamphamvu kuti Afarisi anali kulakwitsa pa lamulo la Sabata, kuti iwo kwenikweni sanamvetsetse cholinga chake cha lamulo limenelo. Anafotokoza kuti Mesiya ndiye “mwini tsiku la Sabata” ndipo motero anali ndi ufulu wochiritsa anthu pa Sabata. (Mateyu 12:8) Pofuna kutsindika mfundo imeneyi, iye ankachiritsa anthu mozizwitsa patsiku la Sabata anthu ena akuona. (Luka 6:7-10) Kuchiritsa koteroko kunapereka chithunzithunzi cha mmene adzachiritsira anthu padziko lonse lapansi m’kati mwa Ulamuliro wake wa Zaka 1,000. Zaka 1,000 zimenezo zidzakhaladi Sabata lalikulu, pamene anthu onse okhulupirika adzathadi kupuma ntchito zimene agwira kwa zaka mazana ambirimbiri akuvutika ndi uchimo ndi imfa.
13. Kodi ndi chilamulo chiti chimene chinakhazikitsidwa chifukwa cha utumiki wa Kristu wa padziko lapansi, nanga chinasiyana bwanji ndi chimene chinalipo kale?
13 Yesu anafotokozanso bwinobwino chimene chilungamo chili mwa njira yakuti atatsiriza utumiki wake wa padziko lapansi, chilamulo chatsopano, “chilamulo cha Kristu,” chinakhazikitsidwa. (Agalatiya 6:2) Mosiyana ndi Chilamulo cha Mose chimene chinali kuloŵedwa m’malo, chilamulo chatsopanochi chinali kwakukulukulu kudalira pa mfundo zachikhalidwe, osati pa mpambo wa malamulo olembedwa. Komabe, chinali ndi malamulo ena achindunji. Limodzi la iwo Yesu analitchula kuti “lamulo latsopano.” Yesu anaphunzitsa otsatira ake onse kuti azikondana monga mmene iye anawakondera. (Yohane 13:34, 35) Inde, chikondi chodzimana chinali kudzazindikiritsa onse okhala mogwirizana ndi “chilamulo cha Kristu.”
Chitsanzo Chenicheni cha Chilungamo
14, 15. Kodi Yesu anasonyeza motani kuti anali kuzindikira malire a udindo wake, ndipo n’chifukwa chiyani zimenezi zili zokhazika mtima pansi?
14 Yesu sanangophunzitsa za chikondi, koma anakhala ndi moyo mwa “chilamulo cha Kristu.” Chinali kuonekera m’moyo wake. Taonani njira zitatu izi zimene chitsanzo cha Yesu chinafotokozera bwino chimene chilungamo chili.
15 Yoyamba, Yesu anapeŵa mosamala kwambiri kuchita chinthu chilichonse chosalungama. Mwinamwake mwaona kuti zinthu zambiri zopanda chilungamo zimachitika pamene anthu opanda ungwiro adzikuza ndi kupitirira malire a udindo wawo. Yesu sanachite zimenezo. Tsiku lina munthu wina anafika kwa Yesu, nati: “Mphunzitsi, uzani mbale wanga agaŵane ndi ine chuma chamasiye.” Kodi Yesu anayankhanji? “Munthu iwe, ndani anandiika Ine ndikhale woweruza, kapena wakugaŵira inu?” (Luka 12:13, 14) Kodi zimenezi si zodabwitsa? Nzeru za Yesu, kuzindikira kwake zinthu, ndipo ngakhale kukula kwa udindo umene Mulungu anamupatsa, zinaposa za munthu wina aliyense padziko lapansi. Komatu, iye sanafune kuloŵerera pankhani imeneyi chifukwa chakuti sanapatsidwe udindo wochita zimenezo. Mmenemu ndi mmene Yesu nthaŵi zonse wakhala akudziŵira polekezera pa zimene ayenera kuchita, ngakhale kwa zaka zikwizikwi zimene analiko asanakhale munthu. (Yuda 9) Timaona khalidwe lokoma ndi losiririka la Yesu m’mfundo yakuti iye modzichepetsa amadalira Yehova posankha chimene chili cholungama.
16, 17. (a) Kodi Yesu anasonyeza motani chilungamo polalikira uthenga wabwino wa Ufumu wa Mulungu? (b) Kodi Yesu anaonetsa motani kuti anali wachifundo pa chilungamo chake?
16 Yachiŵiri, Yesu anasonyeza chilungamo mwa njira imene anali kulalikira uthenga wabwino wa Ufumu wa Mulungu. Sanakondere anthu ena. M’malo mwake anali kuyesetsa kulankhula ndi anthu a mtundu uliwonse, kaya olemera kapena osauka. Koma Afarisi anali kukana anthu wamba osauka powanyoza ndi mawu akuti ʽam-ha·ʼa′rets, kapena kuti “anthu apansi.” Yesu molimba mtima anachita zinthu zosonyeza kuti kumeneku kunali kupanda chilungamo. Pamene anali kuphunzitsa anthu uthenga wabwino—kapenanso pofuna kuwaphunzitsabe, pamene anadya limodzi ndi anthu ena, kuwapatsa zakudya, kuwachiritsa, ngakhalenso kuwaukitsa kwa akufa—iye anachirikiza chilungamo cha Mulungu amene amafuna kufikira “anthu onse.” *—1 Timoteo 2:4.
17 Yachitatu, Yesu anali wachifundo kwambiri pa chilungamo chake. Anali kuyesetsa kwabasi kuthandiza ochimwa. (Mateyu 9:11-13) Anali kuthandiza mofunitsitsa anthu opanda mphamvu zodzitetezera. Mwachitsanzo, Yesu sanagwirizane ndi zonena za atsogoleri achipembedzo zolimbikitsa kusakhulupirira anthu onse amene sanali Ayuda. Ena a iwo anawathandiza mwachifundo ndi kuwaphunzitsa, ngakhale kuti ntchito yake inali kwenikweni kwa anthu achiyuda. Anavomera kuchiritsa mozizwitsa mnyamata wa kapitawo wa asilikali a Roma, nati: “Ngakhale mwa Israyeli, sindinapeza chikhulupiriro chotere.”—Mateyu 8:5-13.
18, 19. (a) Kodi Yesu analimbikitsa motani kulemekeza akazi? (b) Kodi chitsanzo cha Yesu chikutithandiza motani kuona kugwirizana kwa kulimba mtima ndi chilungamo?
18 Mofananamo, Yesu sanagwirizane ndi malingaliro amene anthu panthaŵiyo anali nawo okhudza akazi. Koma iye molimba mtima anachita zolungama. Ayuda anali kukhulupirira kuti akazi achisamariya anali odetsedwa mofanana ndi anthu omwe sanali Ayuda. Koma Yesu sanazengereze kulalikira kwa mkazi wachisamariya pa chitsime cha ku Sukari. Ndipotu, kwa nthaŵi yoyamba, Yesu anadzidziŵikitsa mosapita m’mbali kwa mkazi ameneyu kuti anali Mesiya wolonjezedwayo. (Yohane 4:6, 25, 26) Afarisi anali kunena kuti akazi safunika kuwaphunzitsa Chilamulo cha Mulungu, koma Yesu anathera nthaŵi yochuluka ndiponso nyonga zake akuphunzitsa akazi. (Luka 10:38-42) Ndipo pamene mwamwambo akazi sanali kuwakhulupirira kuti angapereke umboni wodalirika, Yesu analemekeza akazi angapo powapatsa mwayi wapadera kuti akhale anthu oyamba kumuona ataukitsidwa. Anawauzanso kuti akafotokozere ophunzira ake aamuna za chochitika chofunika kwambiri chimenechi!—Mateyu 28:1-10.
19 Inde, Yesu anawafotokozera bwino anthu chimene chilungamo chili. Nthaŵi zambiri anali kuchita zimenezi modziika pangozi kwambiri. Chitsanzo cha Yesu chimatithandiza kuona kuti kuchirikiza chilungamo chenicheni kumafuna kulimba mtima. N’koyeneradi kuti anatchedwa “Mkango wochokera m’fuko la Yuda.” (Chivumbulutso 5:5) Kumbukirani kuti mkango ndi chizindikiro cha kulimba mtima posonyeza chilungamo. Komabe posachedwapa, Yesu adzabweretsa chilungamo chachikulu. Iye adzakhazikitsa chilungamo m’dziko lapansi pa chilichonse.—Yesaya 42:4.
Mfumu Yaumesiya Ikhazikitsa Chilungamo M’dziko Lapansi
20, 21. M’nthaŵi yathu ino, kodi Mfumu Yaumesiya yalimbikitsa motani chilungamo m’dziko lonse lapansi ndiponso mu mpingo wachikristu?
20 Kuchokera pamene anakhala Mfumu Yaumesiya mu 1914, Yesu walimbikitsa chilungamo m’dziko lapansi. Motani? Akuonetsetsa kuti ulosi wake wopezeka pa Mateyu 24:14 ukukwaniritsidwa. Otsatira Yesu a padziko lapansi aphunzitsa anthu m’mayiko onse choonadi cha Ufumu wa Yehova. Mofanana ndi Yesu, iwo alalikira mosakondera ndi mwachilungamo. Ayesetsa kuti munthu aliyense—wamng’ono kapena wamkulu, wolemera kapena wosauka, mwamuna kapena mkazi—amupatse mwayi wodziŵa Yehova, Mulungu wa chilungamo.
21 Yesu akulimbikitsanso chilungamo mu mpingo wachikristu, womwe iye ndiye Mutu wake. Monga kunaloseredwa, amapereka “mphatso mwa amuna,” zomwe ndi akulu achikristu okhulupirika amene amatsogolera mu mpingo. (Aefeso 4:8-12, NW) Poŵeta nkhosa za mtengo wapatali za Mulungu, amuna oterowo amatsatira chitsanzo cha Yesu Kristu cha kulimbikitsa chilungamo. Nthaŵi zonse amakumbukira kuti Yesu amafuna kuchitira zinthu nkhosa zake mwachilungamo, mosasamala kanthu za udindo, kutchuka, ngakhalenso chuma cha munthu.
22. Kodi Yehova amamva bwanji ndi kupanda chilungamo kumene kuli ponseponse m’dzikoli lerolino, ndipo kodi wasankha Mwana wake kuti achite chiyani pa zimenezi?
22 Komatu, posachedwapa m’tsogolomu Yesu akhazikitsa chilungamo m’dziko lapansi m’njira yoti sinachitikepo. M’dziko lachinyengoli kupanda chilungamo kuli ponseponse. Mwana aliyense amene amafa ndi njala amakhala atavutika ndi kupanda chilungamo kwadzaoneni. Izi n’zoona makamaka tikalingalira kuchuluka kwa ndalama ndi nthaŵi zogwiritsidwa ntchito popanga zida za nkhondo ndi pokhutiritsa zokhumba zadyera za anthu okonda kusangalala. Imfa za anthu mamiliyoni ambirimbiri amene amafa mosayenerera chaka chilichonse zili mtundu umodzi chabe mwa mitundu yochuluka ya kupanda chilungamo, ndipotu kupanda chilungamo konseko kumaputa mkwiyo wolungama wa Yehova. Wasankha Mwana wake kuti adzamenye nkhondo yolungama yolimbana ndi dongosolo lonse lilipoli la zinthu zoipa kotero kuti athetseretu kupanda chilungamo konse.—Chivumbulutso 16:14, 16; 19:11-15.
23. Nkhondo ya Armagedo ikadzatha, kodi Kristu adzalimbikitsa chilungamo motani ku nthaŵi zomka muyaya?
23 Komabe, chilungamo cha Yehova chimafuna zambiri osati kungowononga oipa. Wasankhanso Mwana wake kuti alamulire monga “Kalonga wa mtendere.” Nkhondo ya Armagedo ikadzatha, ulamuliro wa Yesu udzakhazikitsa mtendere padziko lonse lapansi, ndipo adzalamulira mwa chilungamo. (Yesaya 9:6, 7) Kenako, Yesu adzasangalala ndi ntchito yothetsa zochitika zonse zopanda chilungamo zimene zachititsa ambiri m’dzikoli kukhala achisoni ndi kuwavutitsa kwambiri. Ku nthaŵi zomka muyaya, iye mokhulupirika adzachirikiza chilungamo chenicheni cha Yehova. Motero n’kofunika kwambiri kuti panopo tiyesetse kutsanzira chilungamo cha Yehova. Tiyeni tione mmene tingachitire zimenezi.
^ ndime 1 Posonyeza mkwiyo wolungama, Yesu anafanana ndi Yehova, amene ndi “waukali ndithu” pa choipa chilichonse. (Nahumu 1:2) Mwachitsanzo, Yehova atauza anthu ake opulupudza kuti asandutsa nyumba yake kukhala “phanga la okwatula,” kenako anati: “Mkwiyo wanga ndi ukali wanga udzathiridwa pa malo ano.”—Yeremiya 7:11, 20.
^ ndime 3 Malinga n’kunena kwa buku lotchedwa Mishnah, patapita zaka zingapo kunachitika chionetsero chotsutsa kukwera mtengo kwa nkhunda zogulitsidwa pa kachisi. Nthaŵi yomweyo mtengowo unatsitsidwa ndi pafupifupi 99 peresenti! Kodi ndani amene anali kudyerera kwambiri pa malonda opezetsa ndalama zambiri ameneŵa? Akatswiri ena a mbiri yakale amati misika ya pakachisi inali ya banja la Mkulu wa Ansembe Anasi, ndipo ndiyo inali gwero lalikulu la chuma chochuluka chimene banja la ansembelo linali nacho.—Yohane 18:13.
^ ndime 16 Afarisi anali kunena kuti anthu osauka, omwe sanali kudziŵa Chilamulo, anali ‘otembereredwa.’ (Yohane 7:49) Anali kunena kuti munthu sayenera kuwaphunzitsa anthu amenewo kaya kuchita nawo malonda kaya kudya nawo ngakhalenso kupemphera nawo. Kulola mwana wako kukwatiwa ndi mwamuna woteroyo ndi chinthu choipa zedi kuposa kumulekerera ku chilombo cham’tchire. Iwo anali kulingalira kuti osaukawo sali m’gulu la anthu odzaukitsidwa.
Onaninso
Kodi Ufumu Umene Walamulira kwa Zaka 100 Umakukhudzani Bwanji?
Kodi Ufumu wa Mulungu ungatithandize bwanji? Werengani kuti mudziwe zimene Mfumu ya Ufumu wa Mulungu ikuchita poyeretsa ndiponso kuphunzitsa anthu ake. Muonanso mmene Mfumuyo yasinthira zinthu m’gulu la Mulungu.


text:
Anapeza Zinthu Zamtengo Wapatali Pamulu wa Zinyalala
KODI n’chiyani chimabwera m’maganizo mwanu mukaona mulu wa zinyalala? N’kutheka kuti mumaganiza za fungo loipa komanso zinthu zosafunika zomwe zatayidwa. Mwina simungaganize n’komwe zoti mungapeze chinthu chamtengo wapatali pamalo amenewa.
Komatu zaka 100 zapitazo, anthu ena anapeza zinthu zofunika kwambiri pamulu wa zinyalala. Sikuti zinali ndalama kapena miyala yamtengo wapatali. Ndiye kodi anthuwa anapeza chiyani? N’chifukwa chiyani zomwe anapezazo ndi zofunika kwa ife masiku ano?
SANKAYEMBEKEZERA KUTI ANGAPEZE ZINTHUZI PAMALOWA
Chakumayambiriro kwa zaka za m’ma 1900 Bernard P. Grenfell ndi Arthur S. Hunt, omwe ankaphunzira pa yunivesite ya Oxford, anapita ku Egypt. Ali kumeneku anapeza tizidutswa ta mipukutu pamulu wa zinyalala, pafupi ndi mtsinje wa Nile. Kenako mu 1920, Grenfell ndi Hunt akuphatikiza tizidutswa tija, Grenfell anapezanso tizidutswa tina timene tinafukulidwa ku Egypt komweko. Anatenga tizidutswati kuti akatiike kulaibulale yotchedwa John Rylands ku Manchester, m’dziko la England. Koma n’zomvetsa chisoni kuti anthuwa anamwalira asanamalize kuphatikiza tizidutswati.
Colin H. Roberts, yemwenso ankaphunzira pa yunivesite ya Oxford, anayamba kupitiriza ntchitoyi. Akugwira ntchitoyi, anapeza kachidutswa kena kolembedwa m’Chigiriki ka masentimita 9 mulitali ndi masentimita 6 mulifupi. Anadabwa kuona kuti mawu amene anali pakachidutswaka komanso kalembedwe kake, sizinali zachilendo kwa iyeyo. Pakachidutswaka panali mawu a pa Yohane 18:31-33. Ndipo kuseri kwake kunali mawu a m’chaputala chomwechi, vesi 37 ndi 38. Apa Roberts anazindikira kuti wapeza chinthu chamtengo wapatali.
ANAFUFUZA KUTI ADZIWE KUTI N’KALITI
Roberts anadziwa kuti kachidutswaka kanali kakale kwambiri. Koma sankadziwa kuti kanalembedwa liti. Kuti adziwe, anagwiritsira ntchito njira inayake. * Njirayi inamuthandizadi kudziwa zimene ankafunazo. Komabe, pofuna kutsimikizira ngati zimene anapezazo zinalidi zolondola, anajambula kachidutswako n’kutumiza zithunzi zake kwa akatswiri atatu ofufuza za mipukutu yakale. Ankafuna kuti nawonso afufuze nthawi imene kachidutswaka kanalembedwa. Kodi akatswiriwa anapeza zotani?
Akatswiriwa atafufuza mmene kachidutswaka kanalembedwera, onse atatu anapeza kuti kanalembedwa chisanafike chaka cha 150 C.E. Apa n’kuti mtumwi Yohane atamwalira kale. Komabe njira imene akatswiri anagwiritsa ntchitoyi sithandiza munthu kudziwa chaka chenicheni chomwe chinthu chinalembedwa. Mwachitsanzo, akatswiri ena anangopeza kuti kachidutswaka kanalembedwa m’zaka za m’ma 100 C.E. Komabe kachidutswa komwe Colin H. Roberts anapezaka, ndi kachidutswa kakale kwambiri ka Malemba Achigiriki, ndipo palibenso kena kakale kuposa apa komwe kanapezeka.
KODI KACHIDUTSWAKA N’KOFUNIKA BWANJI?
N’chifukwa chiyani kachidutswa ka Uthenga Wabwino wa Yohane, komwe Roberts anapeza, n’kofunika kwa anthu amene amawerenga Baibulo? Pali zifukwa ziwiri. Choyamba, kamatithandiza kudziwa kuti Akhristu oyamba ankaona kuti Malemba ndi ofunika.
N’chifukwa chiyani kachidutswa aka ka Uthenga Wabwino wa Yohane, n’kofunika kwa anthu amene amawerenga Baibulo?
M’zaka za m’ma 100 C.E., anthu ankalemba zinthu pamanja m’mipukutu kapena m’kabuku. Popanga mpukutu ankagwiritsa ntchito gumbwa kapena chikopa. Ankalumikiza gumbwa kapena zikopa n’kukhala chinthu chachitali ndipo ankachikulunga. Akafuna kulembapo kanthu kapena kuwerenga zomwe analembazo, ankachifunyulula. Nthawi zambiri ankalemba mawu mbali imodzi yokha. Popanga kabuku, ankagwiritsanso ntchito gumbwa kapena chikopa. Koma polemba m’buku, ankalemba mbali zonse.
Kachidutswa komwe Roberts anapeza kanali kolembedwa mbali zonse. Zimenezi zikusonyeza kuti kachidutswaka kanali ka buku, osati ka mpukutu.
Koma kabuku kanali kabwino kuposa mpukutu. Tikutero chifukwa kanali kosavuta kunyamula, choncho munthu ankatha kuyenda nako. Mwachitsanzo, Akhristu oyamba akamalalikira uthenga wabwino, ankatha kutenga kabuku. (Mateyu 24:14; 28:19, 20) Ankalalikira kunyumba za anthu, m’misika, m’misewu ndi kulikonse komwe apeza anthu. (Machitidwe 5:42; 17:17; 20:20) Choncho kukhala ndi kabuku kokhala ndi Malemba kunkawathandiza kuti azilalikira mosavuta.
Mipingo komanso anthu ankatha kukopera kabuku n’kukhala nako kawo. Choncho anthu ankakopera Mauthenga Abwino kambirimbiri ndipo izi zinathandiza kuti Chikhristu chifalikire.
Chifukwa chachiwiri n’choti, kachidutswa komwe Roberts anapeza kamasonyeza kuti uthenga wa m’Baibulo sunasinthe ngakhale kuti unalembedwa kalekale. Ngakhale kuti kachidutswaka kanali ndi mavesi ochepa chabe a mu Uthenga Wabwino wa Yohane, kamafanana kwambiri ndi zomwe timawerenga m’Baibulo masiku ano. Choncho kachidutswaka kamasonyeza kuti uthenga wa m’Baibulo sunasinthidwe ngakhale kuti unakoperedwa kambirimbiri.
Komatu, kachidutswaka ndi kamodzi chabe ka zidutswa zomwe zimasonyeza kuti Baibulo ndi lodalirika komanso lolondola. Mwachitsanzo wolemba mabuku wina, dzina lake Werner Keller, analemba m’buku lake lina kuti: “Tizidutswa takale ngati kameneka ndi umboni wosatsutsika wakuti uthenga womwe uli m’Baibulo ndi wochokeradi kwa Mulungu.”—The Bible as History.
N’zoona kuti zimene Akhristu amakhulupirira sizichokera pa zomwe anthu ofukula zakale amapeza. Akhristu amakhulupirira Malemba chifukwa, “anauziridwa ndi Mulungu.” (2 Timoteyo 3:16) Komabe amalimbikitsidwa anthu ofukula zinthu zakale akapeza zinthu zotsimikizira kuti zimene Baibulo linanena n’zoona. Limati: “Mawu a Yehova amakhala kosatha.”—1 Petulo 1:25.
^ ndime 8 Buku lina linanena kuti “pogwiritsa ntchito njirayi, akatswiri amatha kudziwa nthawi imene zinthu zinalembedwa. Amayerekezera kalembedwe ka chinthu chimene akufuna kufufuzacho, ndi kalembedwe ka zinthu zina zakale.” (Manuscripts of the Greek Bible) Pa nthawi inayake anthu amakhala ndi kalembedwe kofanana, koma pakapita nthawi zimasintha ndipo amayamba kalembedwe kena. Choncho akatswiriwa amatha kuzindikira nthawi yomwe chinthu chinalembedwa poona kalembedwe kake.
Onaninso
Kodi Nkhani ya Moyo wa Yesu Imene Ili M’Baibulo Ndi Yolondola?
Dziwani mfundo zokhudza nkhani za m’mabuku a Uthenga Wabwino ndiponso mipukutu yakale kwambiri imene ikudziwika masiku ano.


text:
DOMINICAN REPUBLIC
“Ufumu wa Mulungu Si Nkhambakamwa”
Efraín De La Cruz
CHAKA CHOBADWA 1918
CHAKA CHOBATIZIDWA 1949
MBIRI YAKE Ngakhale kuti anatsekeredwa m’ndende 7 ndipo ankamenyedwa koopsa, sanasiye kulalikira mwakhama uthenga wabwino wa Ufumu wa Mulungu.
MU 1948, ine ndi mkazi wanga Paula limodzi ndi mwana wathu tinayamba kupita ku misonkhano ya Mboni za Yehova m’dera la Blanco Arriba. Tinkayenda ulendo wa makilomita 40 kupita n’kubwera koma sitinkajomba ku misonkhano. Ndiyeno ine ndi Paula tinabatizidwa pa January 3, 1949.
Patapita miyezi 6, ine limodzi ndi anthu ena mumpingo wathu tinamangidwa ndipo anatilamula kuti tikhale m’ndende kwa miyezi itatu. Tinkagona pansi ndipo ankatipatsa nthochi ndi tiyi kamodzi pa tsiku. Titamasulidwa, akuluakulu a boma anatiopseza ndipo ankaona ngati tisiya kulalikira. Koma titabwerera kwathu tinapitiriza kusonkhana ndiponso kulalikira mosamala. Tinkasonkhana m’nyumba za abale, m’minda ya khofi ndiponso kumafamu chifukwa chakuti apolisi ankatisakasaka. Sitinkasonkhana pamalo amodzimodzi ndipo tikamaliza misonkhano tinkalengeza malo odzachitira misonkhano yotsatira. Polalikira, aliyense ankakhala yekha ndipo tinkavala zovala zogwirira ntchito. Komanso sitinkagwiritsa ntchito mabuku kapena Baibulo. Ngakhale kuti ndinkasamala kwambiri, kuyambira mu 1949 mpaka mu 1959, ndinamangidwa mobwerezabwereza. Ndinatsekeredwa m’ndende 7 ndipo nthawi iliyonse ndinkakhalamo miyezi itatu kapena 6.
Ndinkachita zinthu mosamala kwambiri chifukwa anthu ena amene ankandizunza anali achibale anga. Ngakhale kuti ndinkayesetsa kuwazemba pogona kumapiri kapena pafamu inayake, nthawi zina ankandigwira. Nthawi ina ndinatsekeredwa m’ndende ya La Victoria ku Ciudad Trujillo ndipo muselo imodzi tinkakhalamo anthu 50 kapena 60. Tinkapatsidwa phala m’mawa ndipo masana tinkapatsidwa mpunga wochepa ndi nyemba. Abalefe tinkalalikira anthu ena m’ndendemo komanso tinkachita misonkhano nthawi zonse. Pa misonkhanoyo, tinkakambirana malemba amene tinawaloweza komanso kufotokoza zimene tinkakumana nazo mu utumiki.
Nthawi yomaliza imene ndinamangidwa, msilikali wina anandimenya ndi mfuti m’mutu ndiponso m’nthithi. Ndimavutikabe chifukwa chomenyedwa ndiponso kuzunzidwa. Koma zimene ndinakumana nazozo zinandithandiza kukhala ndi chikhulupiriro cholimba, kukhala wopirira komanso kutumikira Yehova mosabwerera m’mbuyo.
Panopa ndili ndi zaka 96 ndipo ndine mtumiki wothandiza mumpingo wathu. Sindingathe kupita kutali koma ndimakhala pafupi ndi nyumba yanga n’kumalalikira anthu amene akudutsa. Ndimadziwa kuti Ufumu wa Mulungu si nkhambakamwa ayi. Ndakhala ndikulalikira za Ufumuwo kwa zaka zoposa 60. Nditangomva za dziko latsopano ndinakhulupirira kwambiri kuti libweradi ndipo mpaka pano ndikukhulupirira zimenezo. *
^ ndime 3 Efraín De La Cruz anamwalira nkhaniyi ikulembedwa.


text:
NSANJA YA OLONDA (YOPHUNZIRA) APRIL 2016
M’magaziniyi muli nkhani zophunzira kuyambira May 30 mpaka June 26, 2016.
Kodi Utumiki Wanu Uli Ngati Mame?
Kodi tingatani kuti utumiki wathu uzikhala ngati mame, omwe amagwa pang’onopang’ono, amasangalatsa komanso amathandiza kuti zomera zisafe?
Yehova Amadalitsa Anthu Okhulupirika
Kodi Akhristu angaphunzire chiyani pa nkhani ya m’Baibulo ya Yefita ndi mwana wake wamkazi?
Luso Loona Zinthu M’maganizo Mwathu
Lingakubweretsereni mavuto kapena kukuthandizani kukhala munthu wabwino.
“Mulole Kuti Kupirira Kumalize Kugwira Ntchito Yake”
Tikakumana ndi mavuto n’kukhalabe okhulupirika timasonyeza kuti Yehova ndi woyenera kulamulira. Kodi ndi zitsanzo ziti zomwe zingakuthandizeni kupirira?
N’chifukwa Chiyani Tiyenera Kusonkhana?
Tikamasonkhana timalimbikitsidwa, timalimbikitsa ena komanso Yehova amasangalala.
Masisitere Anasintha N’kukhala Alongo
N’chiyani chinawapangitsa kuchoka pamalo a masisitere kenako n’kusiya chipembedzo chawo chachikatolika?
Musakhale Mbali ya Dzikoli
Zinthu 4 zimene zingakuthandizeni kukonzekera mavuto okhudza kulowerera ndale.
Mafunso Ochokera kwa Owerenga
Kodi odzozedwa amalandira bwanji chikole nanga amadindidwa bwanji chidindo?


text:
Dassault mtunda wopanda madzi F1 Mega Pack FSX & P3D
Version IIHot
Changelog kusinthidwa pa 22 / 01 / 2016 : Izi bwino Baibulo la mtunda wopanda madzi F1 Megapack. Ngatimadzi F1 ndi Kirk olsson, VC Cockpit kusinthidwa ndi Danny Garnier. Latsopano galasi reflexions tingati mawonekedwe kwambiri ndi yofanana ndi tizithunzi latsopano.
Auto-okhazikitsa kusinthidwa kuti Baibulo 10
Dassault mtunda wopanda madzi F1 Megapack. Ichi ndi phukusi zonse ntchito zodabwitsa mtunda wopanda madzi F1 ndi Kirk Olsson ndi kusinthidwa VC ndi Danny Garnier. Zikuphatikizapo zitsanzo angapo ndipo liveries. Liveries monga airforces European, SAAF, chipululu, Spain, Iraq, Jordanian, aku Iran, Qatar, Morocco, mu yofanana angapo. Special bwino galasi cockpit ndi Rikoooo kwa FSX & Prepar3D.
The Dassault mtunda wopanda madzi F1 ndi ndege zankhondo kulinganizidwa ndi kumangidwa ndi Dassault ku France. Kumasiyana ndi zina ndege banja mtunda wopanda madzi pogwiritsa ntchito mapiko chinapululutsa mmalo mwa ankadziwana ndi phiko.
Author Model: Kirk Olsson, Mega paketi: Alex Guerreiro, VC pomwe: Danny Garnier


text:
MUTU 80
M’busa Wabwino Komanso Makola Awiri a Nkhosa
YESU ANANENA ZA M’BUSA WABWINO KOMANSO ZA MAKOLA AWIRI A NKHOSA
Pamene Yesu ankaphunzitsa anthu ku Yudeya, anafotokoza za nkhosa komanso makola a nkhosazo, zomwe anthu ambiri ankazidziwa bwino. Komabe Yesu anatchula zinthu zimenezi ngati fanizo. N’kutheka kuti Ayuda anakumbukira mawu amene Davide ananena akuti: “Yehova ndi M’busa wanga. Sindidzasowa kanthu. Amandigoneka m’mabusa a msipu wambiri.” (Salimo 23:1, 2) Koma wolemba masalimo wina anauza anthu onse kuti: “Bwerani timuweramire ndi kumupembedza. Tiyeni tigwade pamaso pa Yehova amene ndiye Wotipanga. Pakuti iye ndi Mulungu wathu ndipo ife ndife anthu ake. Iye amatisamalira ngati nkhosa zimene akuweta.” (Salimo 95:6, 7) Choncho Aisiraeli amene kwa nthawi yaitali ankagwiritsa ntchito Chilamulo ankayerekezeredwa ndi gulu la nkhosa.
Aisiraeli amenewa anali ngati “nkhosa” zimene zinali ‘m’khola’ chifukwa atabadwa ankatsogoleredwa ndi Chilamulo chimene Yehova anawapatsa atachita pangano ndi Mose. Chilamulo chinali ngati mpanda womwe unkawateteza kuti asatengere makhalidwe oipa a anthu omwe sankatsatira chilamulochi. Koma Aisiraeli ena ankachitira nkhanza anthu a Mulungu omwe anali ngati nkhosa. Ponena za anthu amenewa Yesu ananena kuti: “Ndithudi ndikukuuzani, Wolowa m’khola la nkhosa mochita kukwera pamalo ena osati kudzera pakhomo, ameneyo ndi wakuba ndiponso wofunkha. Koma wolowera pakhomo, ameneyo ndiye m’busa wa nkhosazo.”—Yohane 10:1, 2.
N’kutheka kuti Yesu atanena mawu amenewa anthuwa ankaganizira za anthu ena omwe ankanamizira kuti anali Mesiya kapena Khristu. Iwo ankaona kuti anthu amenewa ndi amene anali ngati akuba komanso ofunkha ndipo anthu sankayenera kuwatsatira. Koma ankafunika kutsatira “m’busa wa nkhosazo” yemwe Yesu anamufotokoza kuti:
“Mlonda wa pakhomo amamutsegulira ameneyu, ndipo nkhosa zimamvera mawu ake. Nkhosa zakezo amazitchula mayina ndi kuzitsogolera kutuluka nazo. Akatulutsa zake zonse kunja, amazitsogolera, ndipo nkhosazo zimamutsatira, chifukwa zimadziwa mawu ake. Mlendo sizidzamutsatira ayi koma zidzamuthawa, chifukwa sizidziwa mawu a alendo.”—Yohane 10:3-5.
Yohane M’batizi, yemwe anali ngati mlonda wa pakhomo, ananena kuti anthu amene ankatsatira Chilamulo, omwe anali ngati nkhosa, ayenera kutsatira Yesu. Ndipo anthu ena amene ankakhala ku Galileya komanso ku Yudeya anazindikira mawu a Yesu. Kodi Yesu ‘anawatsogolera’ kuti anthuwa? Nanga kodi zinthu zinawayendera bwanji chifukwa chotsatira Yesu? N’kutheka kuti anthu ena amene anamva fanizolo anadabwa chifukwa “sanadziwe tanthauzo la zinthu zimene anali kuwauzazo.”—Yohane 10:6.
Ndiyeno Yesu anawauza kuti: “Ndithudi ndikukuuzani, Ine ndine khomo la nkhosa. Onse amene abwera m’malo mwa ine ndi akuba ndiponso ofunkha, ndipo nkhosa sizinawamvere. Ine ndine khomo. Aliyense wolowa kudzera mwa ine adzapulumuka, ndipo azidzalowa ndi kutuluka, kukapeza msipu.”—Yohane 10:7-9.
Apatu zikuonetsa kuti Yesu anayambitsa nkhani ina yatsopano. Anthuwo ankadziwa kuti Yesu sanali khomo la chipangano cha Chilamulo chomwe chinali chitagwira ntchito kwa zaka zambiri. Choncho ayenera kuti ankanena kuti nkhosa zimene ‘ankazitsogolerazo’ zidzalowa m’khola lina. Koma n’chifukwa chiyani ananena zimenezi?
Yesu anapitiriza kufotokoza za udindo wake ndipo anati: “Ine ndabwera kuti iwo akhale ndi moyo, inde kuti akhale nawo wochuluka. Ine ndine m’busa wabwino. M’busa wabwino amataya moyo wake chifukwa cha nkhosa.” (Yohane 10:10, 11) Nthawi ina Yesu analimbikitsa ophunzira ake powauza kuti: “Musaope, kagulu ka nkhosa inu, chifukwa Atate wanu wavomereza kukupatsani ufumu.” (Luka 12:32) Choncho anthu amene akupanga “kagulu ka nkhosa” ndi amene Yesu adzawatsogolere ku khola lina kuti “akhale ndi moyo, inde kuti akhale nawo wochuluka.” Ndi mwayitu waukulu kwambiri kukhala m’gulu limeneli la nkhosa.
Komabe Yesu sanasiyire pomwepo, ananenanso kuti: “Ndili ndi nkhosa zina zimene sizili za khola ili, zimenezonso ndiyenera kuzibweretsa. Zidzamva mawu anga, ndipo zidzakhala gulu limodzi ndi m’busa mmodzi.” (Yohane 10:16) Choncho pamene Yesu ananena kuti “nkhosa zina zimene sizili za khola ili,” ayenera kuti ankatanthauza kuti pali khola lina la nkhosa losiyana ndi la “kagulu ka nkhosa” komwe kadzalandire Ufumu. Anthu amene ali m’makola awiri amenewa akuyembekezera zinthu zosiyana. Komabe anthu onsewa adzasangalala ndi zimene Yesu adzachite pokwaniritsa udindo wake. N’chifukwa chake Yesu ananena kuti: “Chimene Atate amandikondera n’chakuti, ndikupereka moyo wanga.”—Yohane 10:17.
Anthu ambiri atamva zimenezi ananena kuti: “Ameneyu ali ndi chiwanda ndipo ndi wamisala.” Komabe ena anamvetsera mwachidwi ndipo ankafunitsitsa kutsatira M’busa wabwino moti ananena kuti: “Amenewa si mawu a munthu wogwidwa ndi chiwanda ayi. Kodi chiwanda chingatsegule maso a anthu akhungu?” (Yohane 10:20, 21) Anthuwa ananena zimenezi atakumbukira zimene Yesu anachita nthawi ina atachiritsa munthu amene anabadwa wosaona.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
16 Munthu ndiye amakonza maganizo mumtima mwake,+ koma kwa Yehova n’kumene kumachokera yankho la palilime lake.+
2 Njira zonse za munthu zimaoneka zoyera m’maganizo mwake,+ koma Yehova amafufuza zolinga zake.+
3 Pereka ntchito zako kwa Yehova,+ ndipo zolinga zako ndithu zidzakhazikika.+
4 Yehova anapanga chilichonse n’cholinga,+ ndipo ngakhale woipa anamusungira tsiku loipa.+
5 Yehova amanyansidwa ndi munthu aliyense wa mtima wonyada.+ Ngakhale anthu atagwirana manja, munthu sangapewe chilango.+
6 Cholakwa chimaphimbika ndi kukoma mtima kosatha ndiponso choonadi,+ ndipo chifukwa choopa Yehova munthu amapatuka pa choipa.+
7 Yehova akasangalala ndi njira za munthu,+ amachititsa ngakhale adani a munthuyo kukhala naye pa mtendere.+
8 Ndi bwino kukhala ndi zinthu zochepa mwachilungamo+ kuposa kukhala ndi zinthu zambiri koma mopanda chilungamo.+
9 Munthu angaganize za njira zake mumtima mwake,+ koma Yehova ndiye amawongolera mayendedwe ake.+
10 Chigamulo chochokera kwa Mulungu chizikhala palilime la mfumu poweruza milandu.+ Pakamwa pake pazikhala pokhulupirika.+
11 Muyezo wachilungamo ndiponso masikelo ndi za Yehova.+ Miyala yonse ya m’thumba loyezera kulemera kwa zinthu ndiyo ntchito zake.+
12 Kuchita zinthu zoipa kumanyansa mafumu,+ chifukwa mpando wachifumu umakhazikika ndi chilungamo.+
13 Milomo yolungama imasangalatsa mfumu yaikulu,+ ndipo mfumuyo imakonda munthu wolankhula zinthu zowongoka.+
14 Mkwiyo wa mfumu umatanthauza amithenga a imfa,+ koma munthu wanzeru ndi amene amauziziritsa.+
15 Nkhope ya mfumu ikawala, zimatanthauza moyo.+ Ndipo mafuno ake abwino ali ngati mtambo wa mvula yomalizira.+
16 Kupeza nzeru n’kwabwino kwambiri kuposa kupeza golide.+ Ndipo ndi bwino kusankha kumvetsa zinthu kuposa siliva.+
17 Kupewa zoipa ndiko njira ya anthu owongoka mtima.+ Munthu amene amateteza njira yake, amasunga moyo wake.+
18 Kunyada kumafikitsa munthu ku chiwonongeko,+ ndipo mtima wodzikuza umachititsa munthu kupunthwa.+
19 Kuli bwino kukhala wodzichepetsa limodzi ndi anthu ofatsa,+ kusiyana n’kugawana katundu wolanda ndi anthu odzikuza.+
20 Munthu wosonyeza kuzindikira pa zinthu adzapeza zabwino,+ ndipo wodala ndi munthu amene amakhulupirira Yehova.+
21 Munthu wanzeru mumtima mwake adzatchedwa wozindikira,+ ndipo munthu wolankhula zabwino amakopa ena ndi mawu a pakamwa pake.+
22 Kuzindikira kumakhala ngati chitsime cha moyo kwa ozindikirawo,+ ndipo malangizo a anthu opusa ndi uchitsiru.+
23 Mtima wa munthu wanzeru umamuchititsa kuti asonyeze kuzindikira ndi pakamwa pake,+ ndipo umachititsa milomo yake kutulutsa mawu okopa.+
24 Mawu okoma ali ngati chisa cha uchi.+ Amakhala okoma kwa munthu ndipo amachiritsa mafupa.+
25 Pali njira yooneka ngati yowongoka kwa munthu,+ koma mapeto ake ndi imfa.+
26 Munthu wakhama amadzigwirira yekha ntchito+ chifukwa chakuti pakamwa pake pamamukakamiza kwambiri.+
27 Munthu wopanda pake amafukula zinthu zoipa,+ ndipo pakamwa pake pamakhala mawu okhala ngati makala amoto.+
28 Kazitape amangokhalira kuyambitsa mikangano,+ ndipo wonenera anzake zoipa amalekanitsa mabwenzi apamtima.+
29 Munthu wachiwawa amakopa mnzake,+ ndipo amam’chititsa kuti ayende m’njira yoipa.+
30 Iye amatsinzinira ndi maso ake pokonza ziwembu.+ Amalumirira mano, ndipo amakwanitsadi kuchita chiwembu.
31 Imvi ndizo chisoti chachifumu cha ulemerero+ zikapezeka m’njira yachilungamo.+
32 Munthu wosakwiya msanga ndi wabwino kuposa munthu wamphamvu,+ ndipo munthu wolamulira mtima wake amaposa munthu wogonjetsa mzinda.+
33 Maere amaponyedwa pamwendo,+ koma zonse zimene maerewo amasonyeza zimachokera kwa Yehova.+
Patsani ena
Patsani ena
Miyambo 16
Baibulo la Dziko Latsopano la Malemba Opatulika
https://www.jw.org/finder?docid=1011452&Book=20&Chapter=16&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D20%26Chapter%3D16%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg